hotchpotch/miracl-hf-unified huggingface dataset:
গলমাছি
গলমাছি বা নলিমাছিকে ধান ফসলের সাধারণ ও গুরুত্বপূর্ণ ক্ষতিকর পোকা হিসেবে বিবেচনা করা হয়। এ পোকার আক্রামণের ফলে ধান গাছের মাঝখানের পাতাটা পিঁয়াজ পাতার মত নলাকার হয়ে যায়। এ জন্য এ পোকার ক্ষতির নমুনাকে ‘পিঁয়াজ পাতা গল’ বা ‘নল’ বলা হয়ে থাকে। এ গলের বা নলের প্রথমাবস্থায় রং হালকা উজ্জ¦ল সাদা বলে একে ‘সিলভার শুট’ বা ‘রূপালী পাতা’ বলা হয়।
পেঁয়াজ পাতা গল বড় বা ছোট হতে পারে। ছোট হলে সনাক্ত করতে অনেক সময় অসুবিধা হয়। গল হলে সে গাছে আর শীষ বের হয় না। তবে গাছে কাইচ থোড় এসে গেলে গলমাছি আর গল সৃষ্টি করতে পারেনা। পূর্ণ বয়স্ক গলমাছি দেখতে একটা মশার মত। স্ত্রী গলমাছির পেটটা উজ্জল লাল রঙের হয়।
এরা রাতে আলোতে আসে, কিন্তু দিনের বেলায় বের হয় না।
স্ত্রী গলমাছি সাধারণতঃ পাতার নীচের পাশে ডিম পাড়ে, তবে মাঝে মধ্যে পাতার খোলের উপরও ডিম পাড়ে। গলমাছির বাৎসরিক বংশবৃদ্ধি মৌসুমী আবহাওয়ার ওপর নির্ভর করে। শুষ্ক মৌসুমে গলমাছি নির্জীব থাকে এবং ঝরা ধান বা ঘাসের মধ্যে পুত্তলী অবস্থায় বেঁচে থাকে। বর্ষা মৌসুম শুরু হলেই পূর্ণ বয়স্ক গলমাছি তৎপর হয়ে ওঠে এবং ঘাস জাতীয় বিকল্প গাছের খাদ্য খেয়ে এক বা একাধিক বংশ অতিক্রম করে। ঘাস জাতীয় গাছে গলমাছির এক একটি জীবনচক্র সম্পূর্ণ হতে ৯-১৪ দিন এবং ধানের ওপর ৯-২৪ দিন সময় লাগে।
ধানের চারা অবস্থা থেকে যদি আক্রমণ শুরু হয় তাহলে কাইচ থোড় অবস্থা আসা পর্যন্ত সময়ে এ পোকা কয়েকবার জীবনচক্র সম্পূর্ণ করতে পারে। যে সমস্ত অঞ্চলে শুধু শুষ্ক ও বর্ষা মৌসুম বিদ্যমান, সে সব অঞ্চলে বর্ষা মৌসুমের আগাম ধান ক্ষতি এড়িয়ে যেতে পারে। বর্ষা মৌসুমের শেষের দিকে রোপণ করলে সমূহ ক্ষতির সম্ভাবনা থাকে। বর্ষা মৌসুমে বেশী আক্রান্ত হয়ে থাকলে শুষ্ক মৌসুমে সেচের আওতাভুক্ত ধানক্ষেত আক্রান্ত হতে পারে।
আলোক ফাঁদের সাহায্যে পূর্ণবয়স্ক গলমাছি ধরে ধ্বংস করা যেতে পারে। শতকরা ৫ ভাগ পিঁয়াজ পাতার মতো হয়ে গেলে অনুমোদিত কীটনাশক ব্যবহার করে গলমাছি দমন করা হয়।
সি. কে. নন্দন
সি. কে. নন্দন (; জন্ম: ১৪ অক্টোবর, ১৯৬৩) দিল্লিতে জন্মগ্রহণকারী ভারতের সাবেক ক্রিকেটার। বর্তমানে তিনি ক্রিকেট আম্পায়ারের দায়িত্ব পালন করছেন। ১৯৯৯ সালে আম্পায়ার হিসেবে তাঁর অভিষেক ঘটে। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করেছেন। ১৯৮৩ থেকে ১৯৮৮ সময়কালে দলের পক্ষে তিনটি খেলায় অংশ নিয়েছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন।
প্রথম-শ্রেণীর ক্রিকেটে অভিষেকের পূর্বে কর্ণাটকের বিদ্যালয় ও অনূর্ধ্ব-২২ দলে খেলেছেন। এছাড়াও বেঙ্গালুরু বিশ্ববিদ্যালয়ের পক্ষে আন্তঃবিশ্ববিদ্যালয়ের খেলায় অংশ নেন। ডিসেম্বর, ১৯৮৩ সালে রঞ্জি ট্রফিতে হায়দ্রাবাদের বিপক্ষে খেলার পর দল থেকে বাদ পড়েন। অভিষেকে তিনি ব্যাটসম্যান হিসেবে খেলেন ও সদানন্দ বিশ্বনাথ উইকেট-রক্ষণের দায়িত্বে ছিলেন। ১৯৮৪-৮৫ মৌসুমে রঞ্জি ট্রফি'র সেমি-ফাইনালে দিল্লির বিপক্ষে খেলেন। ঐ খেলায় কর্ণাটকের প্রথম পছন্দের উইকেট-রক্ষকদ্বয় সদানন্দ বিশ্বনাথ ও সৈয়দ কিরমানী অনুপস্থিত ছিলেন। দিল্লির একমাত্র ইনিংসে নন্দন তিন ক্যাচ ও এক স্ট্যাম্পিংস মোট চারটি আউটের সাথে নিজেকে জড়িয়ে রাখেন।
১৯৯৯-২০০০ মৌসুমে রঞ্জি ট্রফিতে আম্পায়ার হিসেবে অভিষেক ঘটে তাঁর। হরিয়ানা-জম্মু ও কাশ্মিরের মধ্যকার দু'টি খেলা পরিচালনা করেন তিনি। এরপর থেকেই রঞ্জি ট্রফি, ইন্ডিয়ান প্রিমিয়ার লীগের খেলাসহ ভারতের বিভিন্ন ঘরোয়া প্রতিযোগিতায় আম্পায়ারের দায়িত্ব পালন করছেন। ডিসেম্বর, ২০০৩ সালে মহিলাদের ওডিআইয়ে ভারত-নিউজিল্যান্ডের মধ্যকার খেলায় আম্পায়ারের দায়িত্বে ছিলেন যা অদ্যাবধি তাঁর একমাত্র আন্তর্জাতিক হিসেবে রয়েছে। ২০১১-১২ মৌসুমের শুরুতে সফরকারী ওয়েস্ট ইন্ডিজ ভারত সফরে আসলে ওডিআই সিরিজে নন্দন মাঝে-মধ্যেই সংরক্ষিত আম্পায়ারের দায়িত্ব পালন করতেন। এরপর ২০১২-১৩ মৌসুমে সফরকারী ইংল্যান্ডের মধ্যকার টেস্ট সিরিজেও একই দায়িত্বে ছিলেন। ২০১৪ সালে বাংলাদেশে অনুষ্ঠিত এশিয়া কাপে চূড়ান্ত খেলাসহ চারটি খেলায় তৃতীয় আম্পায়ার ছিলেন। ৫ অক্টোবর, ২০১৫ তারিখে ভারত-দক্ষিণ আফ্রিকার মধ্যকার টুয়েন্টি২০ আন্তর্জাতিকের মাধ্যমে আন্তর্জাতিক ক্রিকেটে তিনি তাঁর প্রথম খেলা পরিচালনা করেন।
পাতামাছি
পাতামাছি ধান ফসলের সাধারণ ও গুরুত্বপূর্ণ ক্ষতিকর পোকা। পূর্ণ বয়স্ক পাতা মাছি ২ মিলিমিটার লম্বা হয়। এরা পাতার উপরে একটা করে ডিম পাড়ে।
এদের শরীরের গঠন দেখতে অনেকটা মাছির মতো।
এরা পাতার উপরে একটা করে ডিম পাড়ে। ডিম ফোটার পর কীড়াগুলো কান্ডের মাঝখানে ঢুকে কান্ডের ভেতরে অবস্থিত কচি মাঝ পাতার পাশ থেকে খেতে শুরু করে। কীড়াগুলো কান্ডের ভেতরে কচি পাতার রঙের মতোই সবুজ মিশ্রিত হলদে রঙের হয়ে থাকে। এরা গাছের বাইরের পাতার খোলে এসে পুত্তলীতে পরিণত হয়। পাতামাছির জীবনচক্র ৪ সপ্তাহে পূর্ণ হয়।
পাতা মাছির কীড়া ধান গাছের মাঝখানের পাতা থেকে পুরোপুরি বের হওয়ার আগেই পাতার পাশ থেকে খাওয়া শুরু করে, ফলে ঐ অংশের কোষগুলো নষ্ট হয়ে যায়। মাঝখানের পাতা যত বাড়তে থাকে ক্ষতিগ্রস্থ অংশ ততই স্পষ্টভাবে দেখতে পাওয়া যায়। পাতামাছির এই ধরনের ক্ষতির ফলে কুশী কম হয় এবং ধান পাকতে বাড়তি সময় লাগতে পারে। চারা থেকে শুরু করে কুশী ছাড়ার শেষ অবস্থা পর্যন্ত ধান গাছ এই পোকা দ্বারা আক্রান্ত হতে পারে। যে সমস্ত ক্ষেতে প্রায় সব সময়ই দাঁড়ানো পানি থাকে সে সব ক্ষেতেই এই পোকা বেশী আক্রমণ করে।
আক্রান্ত জমি থেকে দাঁড়ানো পানি সরিয়ে দিয়ে এই পোকার প্রকোপ কমানো যেতে পারে। শতকরা ২৫ ভাগ ধানের পাতা ক্ষতিগ্রস্ত হলে অনুমোদিত কীটনাশক ব্যবহার করা যাবে।
পদ্মা অয়েল কোম্পানী
পদ্মা অয়েল কোম্পানী লিমিটেড (পূর্বনাম: বার্মা ইস্টার্ন লিমিটেড) বাংলাদেশের রাষ্ট্রীয় মালিকানাধীন একটি পেট্রোলিয়াম কোম্পানী। এর মূল অফিস স্ট্র্যান্ড রোড, চট্টগ্রামে অবস্থিত। এটি ঐতিহাসিক ব্রিটিশ সাম্রাজ্যের বার্মা অয়েল কোম্পানীর একটি বংশধর এবং এটি ১৯০৩ সালে বঙ্গে তাঁর কার্যক্রম শুরু করে। ১৯৬৫ সালে, বার্মা ওয়েল ও পূর্ব পাকিস্তানের বিনিয়োগকারীদের দ্বারা চট্টগ্রামে যৌথভাবে বার্মা ইস্টার্ন প্রতিষ্ঠা করা হয়।
পরে ১৯৭৭ সালে, বার্মা ওয়েল বাংলাদেশ পেট্রোলিয়াম কর্পোরেশনের কাছে কোম্পানীটি বিক্রি করে দেয়। ১৯৮৮ সালে পদ্মা নদীর নাম অনুসারে এটিকে পদ্মা অয়েল কোম্পানী হিসেবে নামকরণ করা হয়। বর্তমানে, কোম্পানীটি বাংলাদেশে পেট্রোপণ্যের বৃহত্তম পরিবেশকদের মধ্যে অন্যতম একটি কোম্পানী, এবং এটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জে তালিকাভুক্ত।
অরিন্দম চ্যাটার্জি
অরিন্দম চ্যাটার্জি (, ) ভারতের বাংলা চলচ্চিত্রের একজন সঙ্গীত পরিচালক। অরিন্দম চ্যাটার্জির অভিষেক ঘটে রাজ চক্রবর্তীর বোঝেনা সে বোঝেনা সিনেমার মাধ্যামে।
কৌশিক ব্যানার্জী
কৌশিক ব্যানার্জী () ভারতীয় বাংলা চলচ্চিত্রের একজন অভিনেতা।
জয় বদলানি
জয় বদলানি () ভারতীয় বাংলা চলচ্চিত্রের একজন অভিনেতা।
এন৩০৯ (বাংলাদেশ)
এন৩০৯ (ইংরেজি: N309) বা খাগডহর (N401) - ময়মনসিংহ বাইপাস (N3) মহাসড়ক বাংলাদেশের একটি মহাসড়ক, যেটি ময়মনসিংহ জেলার ময়মনসিংহ সদর উপজেলার খাগডহর এলাকায় এন৪০১ মহাসড়ক থেকে শুরু হয়েছে এবং ময়মনসিংহ শহরের পূর্ব প্রান্ত ঘেঁষে বাইপাস নাম গ্রহণ করে শহরের দক্ষিণ প্রান্তে নটরডেম কলেজ ময়মনসিংহের পাশে ঢাকা-ময়মনসিংহ মহাসড়কের সাথে যুক্ত হয়েছে।
১৩ কিলোমিটার।
রেবিপ্রাজল
রেবিপ্রাজল () প্রোটন পাম্প ইনহিবিটর শ্রেণির অন্তর্গত একটি ওষুধ এটি প্রথম আবিষ্কার করে "ইসাই কো. "
এটি পেপ্টিক আলসার, গ্যাস্ট্রইসোফ্যাজিয়াল রিফ্লাক্স ডিজিজ, হার্টবার্ন, জলিনজার-এলিসন সিন্ড্রোম প্রভৃতি রোগের চিকিৎসায় ব্যবহৃত হয়।
পার্শ্বপ্রতিক্রিয়ার মধ্যে রয়েছে, মাথাব্যথা, পেটব্যথা, মাংসপেশিতে ব্যথা, জয়েন্টে ব্যথা, মাথাঘোরা, অনিদ্রা, ডায়রিয়া, কোষ্ঠকাঠিন্য, মুখ শুকিয়ে যাওয়া, শ্বেত রক্তকণিকা ও অণুচক্রিকার পরিমাণ কমে যাওয়া, বমি ইত্যাদি।
এটি প্লাজমাতে কিটোকোনাজল-এর ঘনত্ব কমায় এবং ডিজক্সিন-এর ঘনত্ব বাড়ায়।
সামসি মহাবিদ্যালয়
সামসি মহাবিদ্যালয় মালদা জেলার, সামসিতে অবস্থিত একটি মহাবিদ্যালয়। সামসি মহাবিদ্যালয় গৌড়বঙ্গ বিশ্ববিদ্যালয়ের অধিভুক্ত।
হরিশ্চন্দ্রপুর মহাবিদ্যালয়
হরিশ্চন্দ্রপুর মহাবিদ্যালয় মালদা জেলার হরিশ্চন্দ্রপুরে অবস্থিত একটি শিল্পকলা বিষয়ক মহাবিদ্যালয়। ২০০৮ সালে হরিশ্চন্দ্রপুরের কাছেই পিপলা নামক স্থানে মহাবিদ্যালয়টি গোড়ে তোলা হয়। হরিশ্চন্দ্রপুর মহাবিদ্যালয়; গৌড়বঙ্গ বিশ্ববিদ্যালয়ের অধিভুক্ত; যেখানে ছাত্ররা স্নাতকোত্তর পড়াশোনা করতে পারে।
উত্তর-পশ্চিম সীমান্ত প্রদেশ
উত্তর-পশ্চিম সীমান্ত প্রদেশ ব্রিটিশদের দ্বারা প্রতিষ্ঠিত ব্রিটিশ ভারতের একটি প্রদেশ। ১৯০১ সালে এই প্রদেশ প্রতিষ্ঠিত হয়। ১৯৪৭ সালে পাকিস্তান প্রতিষ্ঠার পর এই প্রদেশ পাকিস্তানের অংশ হয়।
প্রদেশের আয়তন ছিল ৭০,৭০৯ বর্গকিমি। এর মধ্যে বর্তমান খাইবার পাখতুনখোয়া প্রদেশের অধিকাংশ অন্তর্ভুক্ত ছিল। তবে সাবেক দেশীয় রাজ্য আম্ব, চিত্রল, দির, ফুলরা এবং সোয়াত এর অংশ ছিল না। পেশাওয়ার ছিল প্রদেশের রাজধানী শহর। পেশাওয়ারের তিনটি বিভাগ ছিল। এগুলো হল পেশাওয়ার, ডিরা ইসমাইল খান ও মালাকান্ড। ১৯৪৭ সাল পর্যন্ত প্রদেশের উত্তর সীমান্ত পাঁচটি দেশীয় রাজ্য, উত্তরপূর্বে ক্ষুদ্র রাজ্য গিলগিত এজেন্সি, পূর্বে পশ্চিম পাঞ্জাব এবং দক্ষিণে বালুচিস্তান প্রদেশ দ্বারা বেষ্টিত ছিল। উত্তর পশ্চিমে ছিল আফগানিস্তান।
প্রদেশের অধিকাংশ অঞ্চল ১৮শ শ্তাব্দী থেকে ১৮২০ এর দশক পর্যন্ত মূলত দুররানি সাম্রাজ্যের অংশ ছিল। মহারাজা রণজিৎ সিং আফগানদের অন্তর্দ্বন্দ্ব্বের সুযোগে স্বাধীনতা ঘোষণা করেন এবং এই অঞ্চলকে তার সাম্রাজ্যের সাথে একীভূত করে নেন। দ্বিতীয় ইঙ্গ-শিখ যুদ্ধের সময় পাঞ্জাব ব্রিটিশ ইস্ট ইন্ডিয়া কোম্পানির হাতে আসে। সীমান্তের উপজাতীয় এলাকাসহ এই অঞ্চল আফগানিস্তানের সাথে বাফার অঞ্চল হিসেবে ভূমিকা রেখেছে। ১৯০১ সালে প্রদেশ গঠিত হয়। পাকিস্তান প্রতিষ্ঠার পর প্রদেশ পাকিস্তানের অংশ হয়। ১৯৫৫ সাল পর্যন্ত প্রদেশটি টিকে ছিল। এরপর এক ইউনিট নীতির মাধ্যমে চারটি প্রদেশ একীভূত করে নতুন পশ্চিম পাকিস্তান প্রদেশ গঠিত হয়। এক ইউনিট নীতি বাতিলের পর পুরনো নামে প্রদেশ পুনপ্রতিষ্ঠিত হয়। ২০১০ সালের এপ্রিল পর্যন্ত এই নাম বহাল ছিল। এরপর প্রদেশের নাম বদলে খাইবার পাখতুনখোয়া রাখা হয়।
উত্তর-পশ্চিম সীমান্ত প্রদেশে পশতুনদের সংখ্যাগরিষ্ঠতা ছিল। সংখ্যাগরিষ্ঠ পশতুন ছিল মুসলিম। সেসাথে অল্প সংখ্যক হিন্দু ও শিখ সংখ্যালঘু ছিল। উত্তর-পশ্চিম সীমান্ত প্রদেশের প্রচলিত ভাষার মধ্যে রয়েছে পশতু, হিন্দকু, কোহিস্তানি ও অন্যান্য ভাষা। অধিকাংশ জনগণের ভাষা পশতু। ব্রিটিশদের আগমনের পূর্বে ফার্সি সরকারি ভাষা ছিল।
চাঁচল মহাবিদ্যালয়
চাঁচল মহাবিদ্যালয় ভারতের, পশ্চিমবঙ্গ রাজ্যের চাঁচল শহরে অবস্থিত। এর স্থাপনা ১৯৬৯ সালে করা হয়; এটি মালদা জেলার পুরনোতম মহাবিদ্যালয়গুলির একটি। চাঁচল মহাবিদ্যালয়, গৌড়বঙ্গ বিশ্ববিদ্যালয়ের অধিভুক্ত। যেখানে ছাত্রছাত্রীরা স্নাতকোত্তর পড়াশোনা করার সুবিধা পায়।
চাঁচল মহাবিদ্যালয়, বিশ্ববিদ্যালয় মঞ্জুরি আয়োগ দ্বারও স্বীকৃতি প্রাপ্ত।
মিলিন্ডা শ্রীবর্ধনা
তিসে আপ্পুহামিলেগে মিলিন্ডা শ্রীবর্ধনা (; জন্ম: ৪ ডিসেম্বর, ১৯৮৫) নাগোদায় জন্মগ্রহণকারী পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কা ক্রিকেট দলের পক্ষে টেস্ট, ওডিআই ও টি২০আইয়ে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন 'মিলিয়া' ডাকনামে পরিচিত মিলিন্ডা শ্রীবর্ধনা। বামহাতে ব্যাটিংয়ের পাশাপাশি বামহাতে লেগ স্পিন বোলিং করে থাকেন। ঘরোয়া প্রথম-শ্রেণীর ক্রিকেট ও লিস্ট এ ক্রিকেটে কন্দুরাতা মেরুনসের পক্ষে খেলছেন তিনি।
কালুতারা বিদ্যালয়ে অধ্যয়ন করেছেন তিনি। সচরাচর শর্ট কভারে ফিল্ডিং করে থাকেন। ২০১৫ সালে ওয়েস্ট ইন্ডিজ সফরে শ্রীলঙ্কা দলের সাথে ভ্রমণ করেন। ঐ সফরে আন্তর্জাতিক ধারাভাষ্যকার রাসেল আর্নল্ড এবং ইয়ান বিশপ - উভয়েই দলের গুরুত্বপূর্ণ সময়ে তার উইকেট লাভের সক্ষমতা সম্পর্কে তুলে ধরেন।
২০০৫ সালে সেবাস্টিয়ানিটেস ক্রিকেট ও অ্যাথলেটিক ক্লাবের পক্ষে প্রথম-শ্রেণীর ক্রিকেটে অভিষেক ঘটে তার। এছাড়াও শ্রীলঙ্কা এ দলের পক্ষে খেলেছেন তিনি। ইংল্যান্ডে অনুষ্ঠিত ২০০৯ সালের টুয়েন্টি২০ বিশ্বকাপে ৩০-সদস্যের প্রাথমিক তালিকায় অন্তর্ভুক্ত হলেও চূড়ান্ত ১৫-সদস্যের তালিকা থেকে বাদ পড়েন। জাতীয় দল থেকে উপেক্ষিত থাকার পর বাসনাহিরা সাউথের পক্ষে এসএলসি আন্তঃপ্রাদেশিক প্রতিযোগিতায় রুহুনা রয়্যালসের বিপক্ষে প্রথম-শ্রেণীর অভিষেক সেঞ্চুরি ১৩৫ হাঁকান। ২০১২ সালে বারি ক্রিকেট ক্লাবে পেশাদার ক্রিকেটে অংশগ্রহণের লক্ষ্যে ইংল্যান্ড সফর করেন। কিন্তু শ্রীলঙ্কা প্রিমিয়ার লীগে খেলার জন্য মনোনীত হওয়ায় দেশে চলে আসেন।
১১ জুলাই, ২০১৫ তারিখে রাঙ্গিরি ডাম্বুলা আন্তর্জাতিক স্টেডিয়ামে সফরকারী পাকিস্তানের বিপক্ষে ওডিআই সিরিজে অংশগ্রহণের মাধ্যমে তার ওডিআই অভিষেক হয়। ঐ সিরিজের পঞ্চম ওডিআইয়ে প্রথম অর্ধ-শতক করেন। দলীয় অধিনায়ক অ্যাঞ্জেলো ম্যাথিউসের সাথে ১১৪ রানের অপরাজিত জুটি গড়েন। পাকিস্তানের গড়া ৫০ ওভারের ৩৬৮/৪-এর জবাবে সফলভাবে শ্রীলঙ্কা তাদের ওডিআই সর্বোচ্চ রানের লক্ষ্যমাত্রা সফলভাবে অর্জন করে।
৩০ জুলাই, ২০১৫ তারিখে একই দলের বিপক্ষে তার টি২০আই অভিষেক ঘটে। ঐ খেলায় ৩৫ রানে কট আউট হবার পূর্বে দলের সর্বোচ্চ রান সংগ্রাহক হয়েছিলেন। কিন্তু খেলায় তার দল হেরে যায়। সিরিজের ২য় খেলায় শোয়েব মালিকের উইকেট লাভের মাধ্যমে তার প্রথম টি২০আই উইকেট প্রাপ্তি ঘটে।
১৪ অক্টোবর, ২০১৫ তারিখে ওয়েস্ট ইন্ডিজের বিপক্ষে তার টেস্ট অভিষেক হয়। টেস্ট ক্যাপ লাভের পূর্বে তিনদিনের প্রস্তুতিমূলক খেলায় একই দলের বিপক্ষে অপরাজিত সেঞ্চুরি করেছিলেন তিনি।
সিরিজের ২য় খেলায় ব্যাটিং ও বোলিং উভয় বিভাগেই চমকপ্রদ ক্রীড়াশৈলী প্রদর্শন করে দলকে জয়ে সহায়তা করেন। খেলায় তিনি ম্যান অব দ্য ম্যাচের পুরস্কার পান।
সংহিতা
সংহিতা (সংস্কৃত: संहिता, "") (আক্ষরিক অর্থে, “একত্রিত, মিলিত, যুক্ত” এবং “নির্দিষ্ট পদ্ধতি ও নিয়ম অনুসারে একত্রিত গ্রন্থ বা মন্ত্র-সংকলন) হিন্দুধর্মের সর্বোচ্চ ধর্মগ্রন্থ বেদের প্রাচীনতম অংশটিকেও ‘সংহিতা’ বলা হয়। এই অংশটি হল মন্ত্র, স্তোত্র, প্রার্থনা, প্রার্থনা-সংগীত ও আশীর্বচনের সংকলন।
বৈদিক সংহিতাগুলির কিছু অংশ হিন্দুধর্মের প্রাচীনতম অংশ যা আজও প্রচলিত আছে।
‘সংহিতা’ একটি সংস্কৃত শব্দ। এই শব্দের মূল ‘সং’ (सं) ও ‘হিত’ (हित) শব্দদুটি। এই শব্দদুটির অর্থ যথাক্রমে ‘সঠিক, যথার্থ’ ও ‘সমৃদ্ধ, বিন্যস্ত’। এই দুই শব্দের সম্মিলিত অর্থ হল ‘একত্রিত, মিলিত, রচনা, বিন্যাস, একত্রীকৃত’ এবং ‘উচ্চারণের নিয়ম অনুসারে যুক্ত অক্ষর, নির্দিষ্ট পদ্ধতি অনুসারে সংকলিত গ্রন্থ বা মন্ত্রসমূহ’।
সাধারণভাবে নির্দিষ্ট পদ্ধতি অনুসারে সংকলিত যে কোনো গ্রন্থ বা মন্ত্র-সংগ্রহকেই ‘সংহিতা’ বলা যায়। যে কোনো শাস্ত্র, সূত্র বা সংস্কৃত মহাকাব্য এবং সর্বোপরি বৈদিক সাহিত্য ‘সংহিতা’ পদবাচ্য।
যদিও সমসাময়িক সাহিত্যে ‘সংহিতা’ বলতে বেদের আদি ও প্রাচীনতম অংশটিকেই বোঝায়। এই অংশে আক্ষরিক অর্থ সহ বা অর্থবোধ ছাড়া মন্ত্র, সাধারণ ভাষণ, প্রার্থনা, প্রার্থনা-সংগীত ও আশীর্বচন সংকলিত রয়েছে। এগুলি প্রকৃতি বা বৈদিক দেবদেবীদের উদ্দেশ্যে উৎসর্গিত। বৈ দিক সংহিতা বলতে বোঝায় গাণিতিক নিয়মে নিবদ্ধ ছন্দে রচিত প্রাচীন ধর্মগ্রন্থ। বেদের প্রতিটি ভাগেই (ঋগ্বেদ, সামবেদ, যজুর্বেদ ও অথর্ববেদ) একটি করে সংহিতা রয়েছে।
প্রতিটি বেদ চার ভাগে বিভক্ত। যেমন, সংহিতা (মন্ত্র ও আশীর্বচন), আরণ্যক (রীতিনীতি, অনুষ্ঠান, যজ্ঞ ও প্রতীকী-যজ্ঞ সংক্রান্ত শাস্ত্র), ব্রাহ্মণ (রীতিনীতি, অনুষ্ঠান ও যজ্ঞ বিষয়ে ব্যাখ্যা) এবং উপনিষদ্‌ (ধ্যান, দর্শন ও আধ্যাত্মিক জ্ঞান সংক্রান্ত আলোচনা শাস্ত্র)। সংহিতাকে বেদের ‘কর্মকাণ্ড’ (कर्म खण्ड, আচার-অনুষ্ঠান সংক্রান্ত বিভাগ) এবং উপনিষদ্‌গুলিকে ‘জ্ঞানকাণ্ড’ (ज्ञान खण्ड, জ্ঞান/আধ্যাত্মিকতা সংক্রান্ত বিভাগ) বলা হয়ে থাকে। আরণ্যক ও ব্রাহ্মণগুলিকে কেউ কেউ কর্মকাণ্ড, আবার কেউ কেউ জ্ঞানকাণ্ডের অন্তর্ভুক্ত করেছেন।
বৈদিক সংহিতাগুলি বিভিন্ন অনুষ্ঠানে পাঠ করা হত। এগুলিই হিন্দুধর্মের প্রাচীনতম অংশ যা আজও প্রচলিত আছে।
বেদ ও পরবর্তীকালে রচিত গ্রন্থগুলি পাঠ করলে বোঝা যায় যে, বৈদিক সংহিতাগুলি সংক্ষিপ্তসার এবং তৎ-সম্পর্কিত বৈদিক গ্রন্থগুলি এখন যে আকারে পাওয়া যায়, প্রকৃতপক্ষে তার থেকে এগুলির আকার অনেক বড়ো ছিল। ভারতীয় ইতিহাসের কোনো এক সময়ে বা কোনো এক পর্যায়ে এগুলির কিয়দংশ হারিয়ে গিয়েছে।
গায়ত্রী মন্ত্র হিন্দুধর্মের একটি বিখ্যাত মন্ত্র। এটি ঋগ্বেদ সংহিতায় পাওয়া যায়।
ওয়েবার বলেছেন, যে সামবেদ সংহিতা প্রকৃতপক্ষে ঋগ্বেদ সংহিতা থেকে গৃহীত মন্ত্র-সংকলন। উভয়ের মধ্যে পার্থক্য হল সাংগীতিক সুর ও ছন্দ এবং ভাষাগত পরিমার্জনা ও প্রয়োগভঙ্গিমা। এইভাবে মূল মন্ত্রটি পরে ‘রথান্তর’ (সুন্দর রথ) মন্তত্রে পরিণত হয়েছে। সামবেদ ও ঋগ্বেদ সংহিতায় প্রাপ্ত এই ধরনের একটি মন্ত্রের উদাহরণ হল,
যজুর্বেদ সংহিতার ৪। ১। ৫।–সংখ্যক স্তোত্রটি একাধিক প্রাচীন দেবদেবীর প্রতি উৎসর্গিত। এটি হল:
হামুদুর রহমান
প্রধান বিচারপতি হামুদুর রহমান (; ১ নভেম্বর ১৯১০ – ৩১ অক্টোবর ১৯৭৫) ছিলেন একজন পূর্ব পাকিস্তানি আইনবিদ। তিনি পাকিস্তানের সপ্তম প্রধান বিচারপতি এবং ঢাকা বিশ্ববিদ্যালয়ের উপাচার্য হিসেবে দায়িত্বপালন করেছেন। এছাড়াও তিনি করাচি বিশ্ববিদ্যালয়ে আইনের অধ্যাপক ছিলেন। জুলফিকার আলি ভুট্টোর সরকার তাকে হামুদুর রহমান কমিশনের প্রধান নিযুক্ত করে। এর ফলে তিনি দেশীয় ও আন্তর্জাতিক পর্যায়ে খ্যাতি অর্জন করেছিলেন। এই কমিশন বাংলাদেশের স্বাধীনতা যুদ্ধে পাকিস্তান সেনাবাহিনীর ভূমিকা তদন্ত করার জন্য গঠিত হয়েছিল। পাকিস্তানের বিচারবিভাগে তিনি সম্মানিত ব্যক্তি হিসেবে পরিচিত।
হামুদুর রহমান ব্রিটিশ ভারতের পাটনায় জন্মগ্রহণ করেছিলেন। তিনি কলকাতা বিশ্ববিদ্যালয়ের সেন্ট জেভিয়ার্স কলেজ থেকে স্নাতক হন। লন্ডন বিশ্ববিদ্যালয় থেকে তিনি এলএলবি ডিগ্রি লাভ করেন। তিনি গ্রেস ইনে অধ্যয়ন করেছেন। ১৯৩৭ সালে তিনি কল টু দ্য বার লাভ করেন।
১৯৩৮ সালে তিনি কলকাতা উচ্চ আদালতে আইনজীবী হিসেবে কর্মজীবন শুরু করেন। ১৯৪০ সালে তিনি কলকাতা কর্পোরেশনের কাউন্সিলর এবং ১৯৪৩ সালে কলকাতার ডেপুটি মেয়র হন। ১৯৪৩ থেকে ১৯৪৭ সাল পর্যন্ত তিনি বাংলা প্রদেশের জুনিয়র স্ট্যান্ডিং কাউন্সিলের সদস্য ছিলেন। পাকিস্তানের স্বাধীনতার পর তিনি পূর্ব পাকিস্তানের ঢাকা চলে আসেন। ১৯৫৩ সালে তিনি পূর্ব পাকিস্তানের এডভোকেট জেনারেল হিসেবে নিয়োগ পান। ১৯৫৪ সাল পর্যন্ত তিনি এই পদে বহাল ছিলেন। এরপর ঢাকা উচ্চ আদালতের বিচারক হিসেবে পদোন্নতি লাভ করেন।
বিচারপতি হামুদুর রহমান ১৯৫৪ থেকে ১৯৬০ সাল পর্যন্ত ঢাকা উচ্চ আদালতের বিচারক ছিলেন। ১৯৫৮ সালের নভেম্বর থেকে ১৯৬০ সালের ডিসেম্বর পর্যন্ত তিনি ঢাকা বিশ্ববিদ্যালয়ের উপাচার্য হিসেবে দায়িত্বপালন করেছেন। ১৯৬০ সালে তিনি পাকিস্তান সুপ্রিম কোর্টের বিচারক হিসেবে নিয়োগ পান। ১৯৬৮ সালে তাকে পাকিস্তানের প্রধান বিচারপতি হিসেবে নিয়োগ দেয়া হয়।
কর্মজীবনে হামুদুর রহমান বিভিন্ন দায়িত্বপূর্ণ পদে অধিষ্ঠিত হয়েছিলেন। তিনি আন্তর্জাতিক সালিসি আদালতের সদস্য, ছাত্র সমস্যা ও উন্নয়ন কমিশনের চেয়ারম্যান, আইন সংস্কার কমিশনের সদস্য, যুদ্ধ তদন্ত কমিশন, জাতিসংঘের অপরাধ দমন ও নিয়ন্ত্রণ কমিটির সদস্য এবং ইসলামিক আদর্শ কাউন্সিলের চেয়ারম্যান হিসেবে দায়িত্বপালন করেছেন। বাংলাদেশের স্বাধীনতার পর তিনি পাকিস্তানের নাগরিক হিসেবে থাকার সিদ্ধান্ত নেন।
বাংলাদেশের স্বাধীনতার পর পাকিস্তানের রাষ্ট্রপতি জুলফিকার আলি ভুট্টো একটি তদন্ত কমিশন গঠন করে হামুদুর রহমানকে এর চেয়ারম্যান নিয়োগ দেন। তাকে পাকিস্তানের ভাঙনের কারণ এবং জাতীয় রাজনীতিতে পাকিস্তানের সশস্ত্র বাহিনীর ভূমিকা তদন্ত করার দায়িত্ব দেয়া হয়। তার রিপোর্টে বেশ কয়েকজন সেনা কর্মকর্তাকে অভিযুক্ত করা হয় এবং তাদের বিচারের সুপারিশ করা হয়। তবে জুলফিকার আলি ভুট্টো এবং পরবর্তী মুহাম্মদ জিয়া-উল-হক সরকার কখনো রিপোর্টটি জনসম্মুখে প্রকাশ করেনি।
২০০০ সালে একটি ভারতীয় পত্রিকায় রিপোর্টের কিছু অংশ ফাঁস হয়। এরপর একটি পাকিস্তানি পত্রিকায়ও রিপোর্টের কিছু অংশ প্রকাশিত হয়। শেষপর্যন্ত পারভেজ মুশাররফ সরকার রিপোর্টটি জনসম্মুখে প্রকাশ করে।
ফেক্সোফেনাডিন
ফেক্সোফেনাডিন() হলো দ্বিতীয় প্রজন্মের অ্যান্টিহিস্টামিন যা অ্যালার্জিক রাইনাইটিস বা হেই ফিভার, আর্টিকেরিয়া, নাসারন্ধ্র বন্ধ হয়ে আসা প্রভৃতি ক্ষেত্রে এটি ব্যবহার করা হয়।
এটি খুব অল্প পরিমাণে ব্লাড-ব্রেইন ব্যারিয়ার অতিক্রম করে ফলে ঝিমুনি করে না। 
কেউ কেউ এটাকে তৃতীয় প্রজন্মের অ্যান্টিহিস্টামিন বলে থাকেন যদিও সেটা নিয়ে বেশ বিতর্ক আছে।
অ্যালার্জিক রাইনাইটিস বা হেই ফিভার, সাইনুসাইটিস, আর্টিকেরিয়া, নাসারন্ধ্র বন্ধ হয়ে আসা,নাক দিয়ে অনবরত জল পড়া,অনবরত হাঁচি, চোখ ও ত্বক চুলকানো, চোখ চুলকানো প্রভৃতি ক্ষেত্রে প্রতিষেধক রূপে এটি ব্যবহার করা হয়।
প্রধান পার্শ্বপ্রতিক্রায়াসমূহ হচ্ছে মাথাব্যথা, কোমর ব্যথা, মিয়োসিস বা চোখের মণি ছোট হয়ে আসা, তন্দ্রাচ্ছন্নতা, উদ্বিগ্নতা, অনিদ্রা, কাশি, জ্বর,ক্লান্তি, ওটাইটিস মিডিয়া বা মধ্যকর্ণের প্রদাহ প্রভৃতি।
সেটিরিজিন-এর চেয়ে ফেক্সোফেনাডিনের অর্ধায়ু কম ফলে এটি দিনে দুইবার দেওয়ার প্রয়োজন হতে পারে। তবে ফেক্সোফেনাডিনের চেয়ে সেটিরিজিন সেবনে ঝিমুনি বেশি হয়।
ফেক্সোফেনাডিন আপেল, কমলা বা আঙ্গুর ফলের রসের সাথে খাওয়া ঠিক না কারণ এগুলো এর শোষণ কমিয়ে দিতে পারে। আঙ্গুরের রস রক্তে ফেক্সোফেনাডিনের ঘনত্ব কমিয়ে দেয়।.
ফেক্সোফেনাডিন সেবনের ১৫ মিনিটের মধ্যে অ্যালুমিনিয়াম বা ম্যাগনেসিয়াম সমৃদ্ধ অ্যান্টাসিড সেবন করলে ফেক্সোফেনাডিনের শোষণ ৫০% পর্যন্ত কমে যেতে পারে।
লিলি চক্রবর্তী
লিলি চক্রবর্তী (, ) ভারতীয় চলচ্চিত্রের একজন অভিনেত্রী। তিনি অনেক বাংলা এবং হিন্দি চলচ্চিত্রে অভিনয় করেন। তিনি ঢাকায় জন্মগ্রহন করেন।
চৌধুরী খালিকুজ্জামান
চৌধুরী খালিকুজ্জামান () (২৫ ডিসেম্বর ১৮৮৯ – ১৯৭৩) ছিলেন একজন পাকিস্তানি রাজনীতিবিদ এবং ব্রিটিশ ভারতের একজন গুরুত্বপূর্ণ মুসলিম ব্যক্তিত্ব। তিনি নিখিল ভারত মুসলিম লীগের অন্যতম প্রধান নেতা ছিলেন। তার আদিনিবাস ছিল যুক্তপ্রদেশ (বর্তমান উত্তর প্রদেশ)।
খালিকুজ্জামান পাকিস্তান মুসলিম লীগের প্রথম প্রেসিডেন্ট। ১৯৫৩ সালের ৩১ মার্চ থেকে ১৯৫৪ সালের ২৯ মে পর্যন্ত তিনি পূর্ব বাংলার গভর্নর হিসেবে দায়িত্বপালন করেছেন। ১৯৬৪ সালে "পাথওয়ে টু পাকিস্তান" নামে তার স্মৃতিকথা প্রকাশিত হয়। ১৯৬৭ সালে "শাহরাহায় পাকিস্তান" শিরোনামে বইয়ের উর্দু সংস্করণ প্রকাশিত হয়।
ভারতের স্বাধীনতার মুহূর্তে ১৯৪৭ সালের ১৪ আগস্ট সংসদে ভাষণ দেয়া চারজন ব্যক্তির মধ্যে তিনি অন্যতম। অন্য তিনজন ব্যক্তি হলেন জওহরলাল নেহরু, ড. রাজেন্দ্র প্রসাদ ও ড. সর্বপল্লী রাধাকৃষ্ণণ।
চন্দ্রাবতী দেবী
চন্দ্রাবতী দেবী (; অক্টোবর ১৯, ১৯০৯ - এপ্রিল ২৯, ১৯৯২) ভারতীয় বাংলা চলচ্চিত্রের একজন বিখ্যাত অভিনেত্রী ছিলেন। তিনি ১৯০৯ সালে বিহারে জন্মগ্রহন করেন এবং ১৯৯২ সালে তিনি কলকাতায় পরলোক গমন করেন।
শামসুল হুদা স্টেডিয়াম
শামসুল হুদা স্টেডিয়াম বাংলাদেশের যশোর জেলা শহরে অবস্থিত একটি স্টেডিয়াম যা যশোর স্টেডিয়াম নামেও পরিচিত। স্টেডিয়ামটি ফুটবল ও ক্রিকেট উভয় খেলার জন্য নির্মিত হয়। ২০০০ সাল থেকে এ স্টেডিয়ামে প্রথম শ্রেণী ও লিস্ট এ ক্রিকেট অনুষ্ঠিত হয়ে আসছে। ২০১৬ বঙ্গবন্ধু গোল্ড কাপের উদ্বোধনী খেলা অনুষ্ঠিত হয়।
প্রেমমূলক গীতিক
একটি প্রেমমূলক গীতিক (ইংরেজি / truːbədʊər / ফরাসি : [ tʁubaduʁ ] ; অক্সিটান : trobador , আইপিএ : [ tɾuβaðu ] ) উচ্চ মধ্যযুগ ( 1100-1350 ) সময় একটি সুরকার এবং প্রাচীন অক্সিটান গীতধর্মী কবিতা অভিনয়কারী ছিল . যেহেতু শব্দ প্রেমমূলক গীতিক etymologically পুংলিঙ্গ হয় , একটি মহিলা প্রেমমূলক গীতিক সাধারণত একটি trobairitz বলা হয় .
প্রেমমূলক গীতিক স্কুল বা ঐতিহ্য Occitania দেরি 11th শতাব্দীর মধ্যে শুরু হয় , কিন্তু তা পরবর্তীকালে ইতালি এবং স্পেন মধ্যে ছড়িয়ে পড়ে. troubadours এর প্রভাবে সম্পর্কিত গতিবিধি ইউরোপ জুড়ে গড়ে ওঠে : জার্মানিতে Minnesang গালিথিয়া এবং পর্তুগাল trovadorismo , এবং উত্তর ফ্রান্সে trouvères যে . তার ডি vulgari eloquentia দান্তে Alighieri যেমন প্রেমমূলক গীতিক গীতধর্মী সংজ্ঞায়িত fictio rethorica musicaque poita : অলঙ্কৃত , বাদ্যযন্ত্র , এবং কাব্যধর্মী কথাসাহিত্য . 13th শতাব্দীর পালা এবং একটি শতকের মাঝামাঝি পুনরূত্থান প্রায় " ধ্রুপদী " সময়সীমার পর troubadours শিল্প 14th শতাব্দীর মধ্যে থেকে বঞ্চিত এবং অবশেষে ব্ল্যাক ডেথ ( 1348 ) এর সময় প্রায় হয়ে গেছে .
প্রেমমূলক গীতিক গান গ্রন্থে সৌজন্য ও শিষ্ট ভালোবাসার থিম সঙ্গে প্রধানত মোকাবেলা . সর্বাধিক , অধ্যাত্মিক বুদ্ধিবৃত্তিক ও formulaic ছিল . অনেকে রসাত্মক বা অভদ্র ব্যঙ্গ ছিল . ওয়ার্কস তিনটি শৈলী গোষ্ঠীতে বিভক্ত করা যেতে পারে: trobar Leu (আলো) , রিক ( ধনী ) trobar , এবং trobar clus ( বন্ধ) . একইভাবে অনেক ঘরানার ছিল সবচেয়ে জনপ্রিয় Canso হচ্ছে , কিন্তু sirventes এবং tensos , পোস্ট - ধ্রুপদী যুগে বিশেষত জনপ্রিয় ছিল ইতালি এবং মহিলা troubadours মধ্যে , trobairitz .
trobadors যেমন শব্দ " প্রেমমূলক গীতিক " প্রাচীনতম উল্লেখ Cercamon দ্বারা একটি 12th শতাব্দীর অক্সিটান টেক্সট পাওয়া যায় .
২০১৮ এশিয়ান গেমস
২০১৮ এশিয়ান গেমস এশিয়ার আঞ্চলিক বহু-ক্রীড়া প্রতিযোগিতা এশিয়ান গেমসের ১৮তম আসর যা ২০১৮ সালের ১৮ আগস্ট থেকে ২ সেপ্টেম্বর পর্যন্ত ইন্দোনেশিয়ার দুটি প্রধান শহর, রাজধানী জাকার্তা ও দক্ষিণ সুমাত্রা প্রদেশের রাজধানী পালেম্বংয়ে অনুষ্ঠিত হবে। এছাড়াও জাকার্তাকে ঘিরে রাখা দুটি প্রদেশ, ব্যান্টেন ও পশ্চিম জাভার ক্রীড়া মাঠসমুহ অতিরিক্ত মাঠ হিসাবে প্রস্তুত রাখা হবে। প্রতিযোগিতার মূল আয়োজক ছিল হ্যানয় ভিয়েতনাম, কিন্ত তাদের আর্থিক সংকটের কারণে তারা নাম প্রত্যাহার করে নেয়। ২০১৪ সালের ১৯ সেপ্টেম্বর এশিয়া অলিম্পিক কাউন্সিল এর নির্বাহী বোর্ডের সভায় ইন্দোনেশিয়াকে স্বাগতিক হিসাবে মনোনীত করা হয়। প্রতিযোগিতাটি মুলত ২০১৯ সালে আয়োজনের সিদ্ধান্ত ছিল কিন্ত ২০১৯ সালে ইন্দোনেশিয়ার রাষ্ট্রপতি নির্বাচনের জন্য ২০১৮ সালে আয়োজনের চূড়ান্ত সিদ্ধান্ত হয়।
চীন সর্বোচ্চ পদক সংগ্রহ করে পদক তালিকার শীর্ষে অবস্থান করে, যা তারা ১০ বছর থেকে ধরে রেখেছে। কোরিয়া প্রথম স্বর্ণ পদক অর্জন করে মেয়েদের ক্যানোয়িংয়ের ঐতিহ্যবাহী ৫০০ মিটার নৌকা প্রতিযোগিতায়। ৩৭টি জাতীয় অলিম্পিক কমিটি সর্বনিম্ন ১টি করে পদক অর্জন করে, ২৯টি জাতীয় অলিম্পিক কমিটি ১টি করে স্বর্ণ পদক অর্জন করে এবং ৯টি জাতীয় অলিম্পিক কমিটি একটি পদকও অর্জন করতে পারেনি।
The top ten ranked NOCs at these Games are listed below.
ফিরোজ খান নুন
স্যার মালিক ফিরোজ খান নুন, কেসিএসআই কেসিআইই ওএসটিজ (; ৭ মে ১৮৯৩ – ৯ ডিসেম্বর ১৯৭০) ছিলেন একজন পাকিস্তানি রাজনীতিবিদ। স্বাধীনতার পূর্বে ও পরে তিনি বেশ কিছু সরকারি পদে দায়িত্বপালন করেছেন। পাকিস্তান আন্দোলনে তিনি গুরুত্বপূর্ণ প্রধান ব্যক্তিত্ব।
ফিরোজ খান নুন অক্সফোর্ড বিশ্ববিদ্যালয়ে শিক্ষালাভ করেছেন। ১৯৩৬ সাল থেকে ১৯৪১ সাল পর্যন্ত তিনি যুক্তরাজ্যে ভারতের হাই কমিশনার ছিলেন।
১৯৪১ থেকে ১৯৪৩ সাল পর্যন্ত তিনি ভাইসরয়ের কাউন্সিলে প্রতিরক্ষা বিষয়ক দায়িত্বপালন করেছেন। ভারতীয়দের মধ্যে তিনি সর্বপ্রথম এই পদ লাভ করেন। ১৯৪২ সালে তাকে পাঞ্জাবের প্রধানমন্ত্রী হিসেবে সিকান্দার হায়াত খানের সম্ভাব্য উত্তরসুরি হিসেবে ধরা হয়েছিল।
১৯৪৫ সালে তিনি লন্ডনে চার্চিলের যুদ্ধ মন্ত্রীসভায় ভারত সরকারের প্রতিনিধি হিসেবে আরকোট র‍্যামসেমি মুডালিয়ারের সাথে অংশ নিয়েছেন।
১৯৪৫ সালে তিনি সান ফ্রান্সিস্কো সম্মেলনে ভারতীয় প্রতিনিধিদলে অংশ নিয়েছিলেন।
১৯৪৭ সালে মুহাম্মদ আলি জিন্নাহর বিশেষ প্রতিনিধি হিসেবে তাকে কিছু মুসলিম রাষ্ট্রে প্রেরণ করা হয়। এটি ছিল পাকিস্তান সরকারের প্রেরণ করা প্রথম সরকারি মিশন। পাকিস্তানকে পরিচিত করা, এর প্রতিষ্ঠার কারণ ব্যাখ্যা, মুসলিম বিশ্বে সমর্থন আদায় এই মিশনের উদ্দেশ্য ছিল।
১৯৩৩ সালের নববর্ষ সম্মাননা তালিকায় ফিরোজ খান নুন নাইট উপাধিতে ভূষিত হন। পরবর্তীতে তিনি ১৯৩৭ সালের রাজ্যাভিষেক সম্মাননা তালিকায় কেসিআইই এবং ১৯৪১ সালের অক্টোবরে কেসিএসআই উপাধি লাভ করেন। ১৯৩২ সালে তিনি ভেনেরেবল অর্ডার অব সেইন্ট জনের সহযোগী অফিসার হিসেবে নিয়োগ পান।
ফিরোজ খান নুন ১৯৫০ থেকে ১৯৫৩ সাল পর্যন্ত পূর্ব বাংলার গভর্নর হিসেবে দায়িত্বপালন করেছেন।
১৯৫৩ থেকে ১৯৫৬ সাল পর্যন্ত ফিরোজ খান নুন পাঞ্জাবের মুখ্যমন্ত্রী ছিলেন। এরপর ১৯৫৭ সালে তিনি পাকিস্তানের পররাষ্ট্রমন্ত্রী হন।
১৯৫৭ সালের ১৬ ডিসেম্বর তিনি পাকিস্তানের ৭ম প্রধানমন্ত্রী নির্বাচিত হন। ১৯৫৮ সালের ৭ অক্টোবর পর্যন্ত তিনি এই পদে ছিলেন। এরপর ইস্কান্দার মীর্জা সামরিক আইন জারি করেছিলেন।
ফিরোজ খান পাঁচটি বই লিখেছেন। এরমধ্যে তার আত্মজীবনী "ফ্রম মেমরি" অন্যতম। তার স্ত্রী ভিকার উন নিসা নুন একজন খ্যাতনামা সমাজকর্মী ছিলেন এবং ঢাকার ভিকারুননিসা নূন স্কুল এন্ড কলেজ প্রতিষ্ঠায় তিনি ভূমিকা রেখেছেন।
ফিরোজ খান নুন ১৯৭০ সালের ৭ ডিসেম্বর তার পৈতৃক নিবাস নুরপুর নুন গ্রামে মারা যান।
গ্রীষ্মবিহীন বর্ষ
১৮১৬ খ্রিস্টাব্দকে গ্রীষ্মবিহীন বর্ষ (; দরিদ্র বছর, দ্য সামার দ্যাট নেভার ওয়াজ, ইয়ার দেয়ার ওয়াজ নো সামার এবং এইটিন হান্ড্রেড অ্যান্ড ফ্রোজ টু ডেথ নামেও পরিচিত) হিসেবে অভিহিত করা হয়, কারণ বেশকিছু জলবায়ুর অস্বাভাবিকতার কারণে বৈশ্বিক উষ্ণতা ০.৪ থেকে ০.৭°সে. (০.৭–১.৩ °ফা.) হ্রাস পায়। এর ফলে উত্তর গোলার্ধে ব্যাপক খাদ্য ঘাটতি সৃষ্টি হয়েছিল।
তথ্যমতে, এ ব্যতিক্রমধর্মী ঘটনার কারণ হিসেবে ছিল পূর্বস্থিত আগ্নেয় শীতকাল, যা ইন্দোনেশিয়ার ১৮১৫ সালে মাউন্ট তাম্বোরায় অগ্ন্যুৎপাতের ফলে সৃষ্টি হয়। এটি ছিল ৫৩৫-৫৩৬ সালে চরম আবহাওয়াজনিত ঘটনাপুঞ্জির পরের ১,৩০০ বছরের মধ্যে সর্ববৃহৎ অগ্ন্যুৎপাত। পৃথিবী ইতোমধ্যেই চৌদ্দ শতকে শুরু হওয়া শতাব্দিদীর্ঘ বৈশ্বিক হিমায়নের মুখোমুখি হয়েছে। বর্তমানে ক্ষুদ্র বরফ যুগ হিসেবে পরিচিত এ ঘটনাটি ইতোমধ্যে ইউরোপের কৃষিখাতে অনেক ক্ষতির কারণ হয়ে দাঁড়িয়েছিল। ক্ষুদ্র বরফ যুগের বর্তমান থাকা হিমায়ন প্রক্রিয়াটি তাম্বোরার উদগীরণের ফলে পরবর্তী শতাব্দিগুলোতে আরো বেগবান হয়েছে।
মুহাম্মদ শাহাবউদ্দিন
বিচারপতি মুহাম্মদ শাহাবউদ্দিন (উর্দু: محمد شہاب الدین) (১৩ মে ১৮৯৫ - ১৩ এপ্রিল ১৯৭১) ছিলেন একজন পাকিস্তানি বিচারক। ১৮৯৫ সালের ১৩ মে তিনি মাদ্রাজের ইলোরে জন্মগ্রহণ করেন। মাদ্রাজ ক্রিশ্চিয়ান কলেজ থেকে তিনি কলা ও মাদ্রাজ ল কলেজ থেকে তিনি আইনে স্নাতক হন।
১৯২১ সালে তিনি ভারতীয় সিভিল সার্ভিসে যোগ দেন। তাকে মাদ্রাজের সাব-কালেক্টর হিসেবে নিয়োগ দেয়া হয়। পরে তিনি জয়েন্ট ম্যাজিস্ট্রেট এবং জেলা ও সেশন জজ হিসেবে দায়িত্বপালন করেছেন। ১৯৪৩ সালে তিনি মাদ্রাজ উচ্চ আদালতে অতিরিক্ত বিচারক হিসেবে নিয়োগ পান। ১৯৪৫ সালের সেপ্টেম্বরে তিনি মাদ্রাজ উচ্চ আদালতের বিচারক হিসেবে স্থায়ী হন।
পাকিস্তান প্রতিষ্ঠার পর তিনি ঢাকা উচ্চ আদালতের বিচারক নিযুক্ত হন। ১৯৪৯-৫০ সালের ভারত-পাকিস্তান সীমান্ত বিরোধ ট্রাইবুনালে তিনি কাজ করেছেন। ১৯৫০ সালের ফেব্রুয়ারি তিনি ঢাকা উচ্চ আদালতের প্রধান বিচারপতি হিসেবে নিয়োগ পান। ১৯৫৩ সালে তিনি ফেডারেল আদালতের বিচারক হন। ১৯৫৪ সালের ২২ ডিসেম্বর থেকে ১৯৫৫ সালের ১৪ জুন তিনি পূর্ব বাংলার গভর্নর হিসেবে দায়িত্বপালন করেছেন। ১৯৫৫ সালে তিনি পাকিস্তানের প্রধান বিচারপতি হিসেবে নিয়োগ পান। এছাড়াও তিনি সংবিধান কমিশনেও দায়িত্বপালন করেছেন।
চণ্ডাল
চন্ডাল একটি সংস্কৃত শব্দ। যার অর্থ যে বা যে সম্প্রদায় মৃতদেহ সৎকারের কাজে নিয়োজিত। একটি নিম্নবর্ণের হিন্দু। প্রথাগতভাবে চন্ডালদের অস্পৃশ্য হিসেবে ধরা হয়।
বর্ণ হচ্ছে প্রাচীন হিন্দু সমাজে প্রচলিত একটি সামাজিক বিভাজন ব্যবস্থা, যার উৎপত্তি বেদ। সবচেয়ে প্রাচীন সাহিত্যসূত্র হিসাবে বেদই হচ্ছে সমাজের বর্ণ ব্যবস্থার উৎস। মূলত ব্রাহ্মণীয় দৃষ্টিভঙ্গির উপর প্রতিষ্ঠিত বর্ণ মতবাদ কোন একটি বিশেষ উপলক্ষে সৃষ্টি করা হয়েছিল যা কার্যত অপরিবর্তিত রয়ে যায়। জাতিগত বিশুদ্ধতা বজায় রাখাই হল বর্ণভেদ ধারণার মূল বিষয়। জাতিগত ক্রোমউচ্চতা অনুযায়ী সমাজের সকল জাতিকে চারটি ভিন্ন ভিন্ন শ্রেনীতে ভাগ করা হয়েছে যথা- ব্রাহ্মন, ক্ষত্রিয়, বৈশ্য ও শুদ্র। ঋকবেদের সূক্তের ভাষ্য অনুযায়ী স্বয়ং ব্রহ্মাই চারটি বর্ণের সৃষ্টিকারী। ব্রহ্মার মুখ থেকে ব্রাহ্মনগণ সৃষ্ট হয়েছেন যাদের কাজ পূজা অর্চনা ও শিক্ষাদান। বহু থেকে সৃষ্ট হয়েছেন ক্ষত্রিয়গণ যাদের কাজ দেশরক্ষা ও রাজ্য পরিচালনা করা। ব্রহ্মার উরু থেকে সৃষ্টি করা হয়েছে বৈশ্যদের যাদের কাজ ব্যবসায় বাণিজ্য ও কৃষিকাজ। ব্রহ্মার পা থেকে সৃষ্টি করা হয়েছে শুদ্রদের যাদের কাজ বাকি তিন উচ্চ বংশীয়দের সেবা করা। এই চার বর্ণের বাইরে আরো একটি বর্ণ আছে। এই পঞ্চম ভাগটি হল চন্ডাল বা অস্পৃশ্য।
চন্ডালদের সম্পর্কে দুইটি ধারণা প্রচলিত। একটি ধারণায় বলা হয় যে তারা মূল বসতির বাইরে অবস্থান করত। হয়ত তাদের সেখানে প্রবেশাধিকার ছিল না অথবা তারা খাদ্য সংগ্রহ বা অন্যান্য কারণে পৃথক স্থানে তাদের আবাস গড়ে তুলেছিল। তাদের ভাষা ইন্দো-আর্য ভাষাভাষীদের নিকট বোধগম্য ছিল না। তাদের পেশাকে অত্যান্ত নিচু কাজ হিসাবে গন্য করা হত যেমন, শিকার বা নলখাগড়ার মাদুর প্রস্তুত করা প্রভৃতি। অন্য ধারনায় বলা হয় যে, ইন্দো-গঙ্গা সমতলভূমির নগরীগুলো আকারে বৃদ্ধি পাওয়ায় কিছু প্রান্তিক জনগোষ্ঠী তৈরী হয় যাদেরকে পরবর্তিতে ভৃত্যশ্রেনীর কাজে নিয়োগ করা হয়। আজকাল চন্ডালদের বিভিন্ন পেশায় নিয়োগে কোন সামাজিক বাধা নেই।
আধুনিক ভারতে চন্ডাল শব্দটি কোন কিছু নিন্দনীয়, নোংরা বা নীচ বুঝাতে ব্যবহৃত হয়।
চন্ডালরা মূলত বৈঞ্চব মতালম্বী হিন্দু। তারা বানসুরা পূজা বা নদীর দেবতার পূজা, মনসা পূজা, মাটির দেবতার পূজা ইত্যাদি ধর্মীয় আচার পালন করে থাকে। চন্ডালদের মধ্যে ব্রাহ্মন আছে। তারা বর্ণ ব্রাহ্মন বা নিম্ন শ্রেণীর ব্রাহ্মন নামে পরিচিত। তারা চন্ডাল সমাজে পূজা পার্বন পরিচালনা করেন।
উনিশ শতকের হিন্দু সন্ন্যাসী, স্বামী বিবেকানন্দ চন্ডালদের প্রতি অত্যন্ত সদয় ছিলেন। তিনি চাইতেন চন্ডালরা ব্রাহ্মণদের মর্যাদায় উন্নীত হোক।
সেভিয়া ফুটবল ক্লাব
সেভিয়া এফ.সি. বা সেভিয়া ফুটবল ক্লাব হলো স্পেনের আন্দালুসিয়া প্রদেশের ফুটবল ক্লাব।
অনুজা পাতিল
অণুজা পাতিল (জন্ম: ২৮ জুন, ১৯৯২) মহারাষ্ট্রের কোলাপুর এলাকায় জন্মগ্রহণকারী বিশিষ্ট ভারতীয় প্রমিলা ক্রিকেটার। ভারত মহিলা ক্রিকেট দলের অন্যতম সদস্য তিনি। ভারতের পক্ষে টুয়েন্টি২০ আন্তর্জাতিকে অংশগ্রহণসহ ২০০৯ সাল থেকে মহারাষ্ট্রের প্রতিনিধিত্ব করছেন। দলে তিনি মূলতঃ ডানহাতে ব্যাটিংয়ের পাশাপাশি ডানহাতে অফ ব্রেক বোলিং করেন তিনি।
২৯ সেপ্টেম্বর, ২০১২ তারিখে গালেতে অনুষ্ঠিত টুয়েন্টি২০ আন্তর্জাতিকে ইংল্যান্ডের বিপক্ষে তার অভিষেক ঘটে। ৫ জানুয়ারি, ২০১৬ তারিখে বিসিসিআই কর্তৃপক্ষ বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ১৫-সদস্যের তালিকা প্রকাশ করে। এতে তিনিও অন্যতম সদস্য মনোনীত হন।
২০২২ এশিয়ান গেমস
২০২২ এশিয়ান গেমস (), হল এশিয়ার বহু -ক্রীড়া প্রতিযোগিতা এশিয়ান গেমসের ১৯তম আসর যা আনুষ্ঠানিকভাবে ১৯শ এশিয়াড নামে পরিচিত। প্রতিযোগিতাটি ২০২২ সালে ১০ সেপ্টেম্বর - ২৫ সেপ্টেম্বর চীনের হাংঝোতে অনুষ্ঠিত হবে। হাংঝো চীনের তৃতীয় শহর যেখানে এশিয়ান গেমস অনুষ্ঠিত হতে যাচ্ছে, এর আগে ১৯৯০ এশিয়ান গেমস বেইজিংয়ে এবং ২০১০ এশিয়ান গেমস গুয়াংঝোতে অনুষ্ঠিত হয়েছিল।
মায়াবন্দর
মায়াবন্দর ভারতীয় অধিরাজ্যের কেন্দ্রশাসিত অঞ্চল আন্দামান ও নিকোবর দ্বীপপুঞ্জের; উত্তর ও মধ্য আন্দামান জেলার উত্তরাংশে অবস্থিত একটি শহর যা উক্ত জেলার সদর শহরও বটে।
২০১১ অদম শুমারি অনসারে মায়াবন্দরের জনসংখ্যা প্রয় ১ লাখ ৫ হাজার। এবং এখানকার সাক্ষরতা হার ৮৪.২৫% যা ভারতের গড় সাক্ষরতার চাইতে বেশী।
মায়াবন্দর ১২.৯৩ ডিগ্রি উত্তর অক্ষাংশ ও ৯২.৯৩ ডিগ্রি পূর্ব দ্রাঘিমাংশে অবস্থিত। এই শহরটি পোর্ট ব্লেয়ারের সথে আন্দামান ট্রাঙ্ক রোড দ্বারা (২৪২ কিমি) এবং জলপথ (১৩৬ কিমি) দ্বারা সংযুক্ত।
ডেন ফন নাইকার্ক
ডেন ফন নাইকার্ক (; জন্ম: ১৪ মে, ১৯৯৩) প্রিটোরিয়ায় জন্মগ্রহণকারী বিশিষ্ট দক্ষিণ আফ্রিকান প্রমিলা আন্তর্জাতিক ক্রিকেটার। দক্ষিণ আফ্রিকা মহিলা ক্রিকেট দলের অন্যতম সদস্য তিনি। দক্ষিণ আফ্রিকা দলের পক্ষে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে অংশগ্রহণ করছেন। দলে তিনি মূলতঃ অল-রাউন্ডার। ডানহাতে ব্যাটিংয়ের পাশাপাশি লেগ স্পিন বোলিং করেন তিনি।
প্রিটোরীয় নাইকার্ক সেঞ্চুরিয়ন হাই স্কুলে অধ্যয়ন করেন। ঘরোয়া ক্রিকেটে হাইভেল্ড ওম্যান এবং নর্দার্নস ওম্যানের পক্ষে খেলেন। এরফলে অস্ট্রেলিয়ায় অনুষ্ঠিত ২০০৯ সালের মহিলা ক্রিকেট বিশ্বকাপে দক্ষিণ আফ্রিকা জাতীয় মহিলা ক্রিকেট দলের সদস্যরূপে মনোনীত হন। এরপর থেকেই দলের নিয়মিত সদস্যের মর্যাদা পান। ২০১৩ সালের বিশ্বকাপসহ ২০০৯, ২০১০, ২০১২ ও ২০১৪ সালের আইসিসি বিশ্ব মহিলা টুয়েন্টি২০ প্রতিযোগিতায় অংশ নেন।
নিউক্যাসলে অনুষ্ঠিত ২০১০ সালের ক্রিকেট বিশ্বকাপে মাত্র ১৫ বছর বয়সে লেগ স্পিনার হিসেবে অংশগ্রহণ করেন। সিডনিতে অনুষ্ঠিত নিজস্ব দ্বিতীয় খেলায় ৩/১১ পান। এরফলে শ্রীলঙ্কাকে পরাজিত করার মাধ্যমে দক্ষিণ আফ্রিকা প্রতিযোগিতায় সপ্তম স্থান দখল করে। কিন্তু, সাম্প্রতিককালে তিনি অল-রাউন্ডার হিসেবে নিজেকে গড়ে তুলেছেন ও টি২০ খেলায় উদ্বোধনী ব্যাটসম্যান হিসেবে মাঠে নামছেন। জানুয়ারি, ২০১৩ সালে প্রথম দক্ষিণ আফ্রিকান মহিলা হিসেবে একদিনের আন্তর্জাতিকে হ্যাট্রিক করার গৌরব অর্জন করেন। ঐ খেলায় তিনি ওয়েস্ট ইন্ডিজের বিপক্ষে তিনি ৫/২৮ লাভ করেন। এক মাস পর নিজের প্রথম অর্ধ-শতক করেন। বিশ্বকাপে পাকিস্তানের বিপক্ষে অপরাজিত ৫৫* রান তোলেন। ঐ খেলায় মারিজান কাপের সঙ্গে ৬ষ্ঠ উইকেট জুটিতে ১২৮ রান তোলেন দক্ষিণ আফ্রিকান রেকর্ড।
জানুয়ারি, ২০১৪ সালে পাকিস্তানের বিপক্ষে দ্বিতীয়বারের মতো পাঁচ উইকেট পান ৫/১৭। এরফলে প্রথম দক্ষিণ আফ্রিকান হিসেবে ওডিআইয়ে দুইবার পাঁচ উইকেট লাভ করেন। ঐ বছর শেষে মহিলাদের টুয়েন্টি২০ বিশ্বকাপে একই দলের বিপক্ষে অপরাজিত ৯০* রান তোলেন যা দক্ষিণ আফ্রিকার টুয়েন্টি২০ আন্তর্জাতিকের ইতিহাসে দ্বিতীয় সর্বোচ্চ। এ সময় লিজেল লি’র সাথে মহিলাদের টুয়েন্টি২০-এর ইতিহাসে দ্বিতীয় সর্বোচ্চ অপরাজিত ১৬৩ রানের জুটি করেছিলেন।
ডাক সূচক সংখ্যা
ডাক সূচক সংখ্যা হচ্ছে ভারতীয় ডাক ব্যাবস্থার সূচকীকরণ সংখ্যা যার মাধ্যমে ভারতের কোন একটি নির্দিষ্ট ডাকঘরের ঠিকানা বোঝায়। ভারতীয় ডাকব্যবস্থায় সূচক সংখ্যাগুলি ছয় সংখ্যা বিশিষ্ট হয়ে থাকে।
ভারতে ১৫ অগস্ট ১৯৭২ সালে ডাক সূচক সংখ্যার উৎপত্তি হয়। এই ব্যবস্থা প্রবর্তনের মূল উদ্দেশ্য এক স্থান থেকে আরেক স্থানে সহজ ও নির্ভুল ঠিকানায় বার্তাদি পৌছানো।.
ভারতে ৮টা অসামরিক ও ১টা সামরিক পিনকোড অঞ্চল আছে। পিনকোডের প্রথম সংখ্যাটি এই ৯টা অঞ্চলের কোন অঞ্চলে ঠিকনাটি অবস্থিত তা বোঝায়। দ্বিতীয় সংখ্যাটি মুখ্য অঞ্চলের উপ-অঞ্চলের অবস্থিতি দেখায়। তৃতীয় সংখ্যাটি ডাক-জেলার অবস্থান ও শেষের তিনটা সংখ্যা বিশেষ একটা ডাকঘর সূচায়।
ডাক টিকিট
ফ্র্যাডেরিক চালমার্স‌ বোর্ন‌
স্যার ফ্রেডেরিক চালমার্স বোর্ন (১২ আগস্ট ১৮৯১ – ৩ নভেম্বর ১৯৭৭) ছিলেন ব্রিটিশ ভারতের একজন ইংরেজ প্রশাসক। ১৯৪৭ সাল পর্যন্ত তিনি ব্রিটিশ ভারতে দায়িত্বপালন করেছেন। পাকিস্তানের স্বাধীনতার পর ১৯৫০ সাল পর্যন্ত তিনি পাকিস্তান অধিরাজ্যে দায়িত্বপালন করেন।
তার পিতা ফ্র্যাডেরিক স্যামুয়েল অগাস্টাস বোর্ন চীনে ব্রিটিশ কনসুলার কর্মকর্তা হিসেবে কাজ করেছেন এবং পরে চীন ও জাপানের ব্রিটিশ সুপ্রিম কোর্টের বিচারক হন। চালমার্স বোর্ন ১৯১০ সালে ব্রিটিশ সেনাবাহিনীতে কমিশন লাভ করেন। তিনি কুইন্স ওন রয়েল ওয়েস্ট কেন্ট রেজিমেন্টে দায়িত্বপালন করেছেন। ১৯২০ সালে তিনি ভারতীয় সিভিল সার্ভিসে যোগ দেন। ১৯৩৭ থেকে ১৯৪৫ সালের মধ্যে লাহোর ও পাঞ্জাবের প্রশাসনে তিনি বিভিন্ন দায়িত্বপূর্ণ পদে নিযুক্ত ছিলেন। ১৯৪৫ সালের মে থেকে অক্টোবর পর্যন্ত তিনি কেন্দ্রীয় প্রদেশ ও বেরারের ভারপ্রাপ্ত গভর্নর ছিলেন। ১৯৪৬ সালে তিনি আসামের ভারপ্রাপ্ত গভর্নর হন। একই বছর তিনি কেন্দ্রীয় প্রদেশ ও বেরারের গভর্নর হন। তিনি এই প্রদেশের শেষ গভর্নর ছিলেন। ভারত স্বাধীন হওয়ার পূর্ব পর্যন্ত তিনি এই পদে ছিলেন। এরপর তিনি পূর্ব বাংলার গভর্নর হন। ১৯৫০ সালের ৫ এপ্রিল পর্যন্ত তিনি পূর্ব বাংলার গভর্নর পদে ছিলেন।
ঋষি চন্দ
ঋষি চন্দ () ভারতের বাংলা চলচ্চিত্রের একজন গায়ক এবং সংগীত পরিচালক।
মনিরুল হক সাক্কু
মনিরুল হক সাক্কু () বাংলাদেশের রাজনৈতিক ব্যক্তিত্ব। তিনি কুমিল্লার প্রথম সিটি কর্পোরেশনের মেয়র।তিনি কুমিল্লায় জন্মগ্রহন করেন।
বোঝেনা সে বোঝেনা (২০১৫-এর চলচ্চিত্র)
বোঝেনা সে বোঝেনা একটি বাংলাদেশী চলচ্চিত্র। চিত্রনাট্য, পরিচালনা ও  প্রযোজনা করেছেন মনতাজুর রহমান আকবর। এটির প্রযোজনা ও পরিবেশনায় আছে নয়ন-আপন প্রডাকশন। এই ছবির মাধমে আকাশ খানের অভিষেক হয়। ছবিটি ২০১৫ সালে ৮ মে মুক্তি পায়।
সিনেমার গল্পে দুটি অভিজাত পরিবারকে দেখানো হয়েছে। একটি মির্জা ও অন্যটি চৌধুরী পরিবার। আঁচল মির্জা পরিবারের মেয়ে। তার তিন ভাইয়ের আদরের ছোট বোন তিনি। অন্যদিকে চৌধুরীর পরিবারের ছেলে কাবিলা তাকে পছন্দ করেন। এ নিয়ে দুই পরিবারের মধ্যে শুরু হয় দ্বন্দ্ব। এ পরিস্থিতিতে আদরের ছোট বোনকে নিয়ে ভাইয়েরা চলে যান এক গ্রামে। সেখানে গ্রামের ছেলে আকাশের সঙ্গে আঁচলের প্রেমের সম্পর্ক  তৈরি হয়। তারপর গল্প মোর নেয় অন্য দিকে।
সানজামুল ইসলাম
সানজামুল ইসলাম (জন্ম: ১৭ জানুয়ারি ১৯৯০) বাংলাদেশের একজন প্রথম-শ্রেণী এবং লিস্ট এ ক্রিকেটার। বিপিএল ২০১৫ তে তিনি কুমিল্লা ভিক্টোরিয়ানস এর হয়ে খেলেন। তিনি রাজশাহীতে জন্মগ্রহণ করেন।
আগে যদি জানতাম তুই হবি পর
আগে যদি জানতাম তুই হবি পর বাংলাদেশি রোমান্টিক অ্যাকশন চলচ্চিত্র। এটি পরিচালনা করেছেন মনতাজুর রহমান আকবর। প্রযোজনা ও পরিবেশনা করেছে স্টারপ্লাস। অভিনয় করেছেন রফিক নটবর, পুষ্পিতা, অভি, আরিয়ান শাহ, মিজু আহমেদ, প্রবীর মিত্র।  ছবিটি ২৯ আগস্ট ২০১৪ সালে মুক্তি পায়।  ছবিটি বক্স অফিসে ফ্লপ হয়।
গ্রামের পটভূমিতে তিন তরুণ-তরুণীর প্রেমময় জীবনের পাওয়া না পাওয়ার হিসাব-নিকাশের সম্মিলন হচ্ছে এই ছবি।
শীতকালীন এশিয়ান গেমস
শীতকালীন এশিয়ান গেমস হল একটি শীতকালীন বহু-ক্রীড়া প্রতিযোগিতা যা এশিয়া অলিম্পিক কাউন্সিলের সদস্যদের নিয়ে প্রতি চার বছর পরপর অনুষ্ঠিত হয়। এশিয়ান গেমসের শীতকালীন সংস্করণের কথা প্রথম চিন্তা করে জাপানি অলিম্পিক কমিটি ১৯৮২ সালে। তাদের প্রচেষ্টা যখন চালু হয়, তখন তাদেরকেই প্রথম আসর আয়োজনের দায়িত্ব দেওয়া হয় যা ১৯৮৬ সালে সাপ্পোরোতে অনুষ্ঠিত হয়। ১৯৭২ শীতকালীন অলিম্পিকের স্বাগতিক শহর হিসাবে সাপ্পোরোর পূর্ব অভিজ্ঞতা ও অবকাঠামোর জন্য সাপ্পোরোকে স্বাগতিক মনোনীত করা হয়।
শীতকালীন এশিয়ান গেমসের প্রথম আসরে এশিয়া অলিম্পিক কাউন্সিলের মাত্র সাতটি সদস্য দেশ অংশগ্রহন করে, শীতকালীন এশিয়াডে প্রতিযোগিতামুলক দেশের সংখ্যা পর্বতীতে ধীরে ধীরে বেরেছে। চীনের চ্যাংচুনে অনুষ্ঠিত ২০০৭ শীতকালীন এশিয়ান গেমসে ৪৫টি সদস্য দেশের মধ্যে ২৭টি অংশগ্রহন করে, যা এ পর্যন্ত শীতকালীন এশিয়াডের সর্বোচ্চ সংখ্যক অংশগ্রহন এবং যাতে শীতকালিন এশিয়াডের ইতিহাসে প্রথমবারের মত ৪৫টি দেশ তাদের প্রতিনিধি পাঠিয়েছিল।
যদিও ২০০৯ সালে লেবাননে গেমসে বিবেচনা করা হয়েছিল, কিন্তু শেষ পর্যন্ত এটি স্থান পায়নি।
১৯৮৬ থেকে ২০১৭ পর্যন্ত ৮টি আসরে এশিয়া অলিম্পিক কাউন্সিলের ৪৫টি সদস্য এনওসির মধ্যে ৩২টি নিয়মিত ও অনিয়মিতভাবে শীতকালীন গেমসে অংশগ্রহণ করেছে।
ক্রিস ওল্ড
ক্রিস্টোফার মিডলটন ওল্ড (; জন্ম: ২২ ডিসেম্বর, ১৯৪৮) ইয়র্কশায়ারের মিডলসবোরা এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে ১৯৭২ থেকে ১৯৮১ সাল পর্যন্ত টেস্ট ও একদিনের আন্তর্জাতিকে অংশ নিয়েছিলেন। দলে তিনি মূলতঃ ডানহাতি ফাস্ট মিডিয়াম বোলার হিসেবে অংশ নিয়েছেন ‘চিলি’ ডাকনামে পরিচিত ক্রিস ওল্ড। এছাড়াও বামহাতে নিচের সারিতে ব্যাটিংয়ে দক্ষতা দেখিয়েছেন তিনি। ঘরোয়া প্রথম-শ্রেণীর কাউন্টি ক্রিকেটে ইয়র্কশায়ারের প্রতিনিধিত্ব করেন তিনি।
তিন ভাইয়ের মধ্যে তিনি সর্বকনিষ্ঠ ছিলেন। স্কুল ক্রিকেটে বামহাতি ব্যাটসম্যানরূপে মিডলসবোরা, ডারহাম ও ইংল্যান্ড স্কুলসের পক্ষে খেলেন। ১৯৬২ সালে বড় দুই ভাই - অ্যালান ও ম্যালকমের পদাঙ্ক অনুসরণ করে ইয়র্কশায়ারে যোগ দেন। আগস্ট, ১৯৬৪ সালে গ্রিমসবিতে লিঙ্কনশায়ারের বিপক্ষে ১৫ বছর বয়সে ইয়র্কশায়ার দ্বিতীয় একাদশের সদস্যরূপে তাঁর অভিষেক ঘটে। প্রথম ইনিংসে ২৬ ও দ্বিতীয় ইনিংসে অপরাজিত ৮* রান তোলেন তিনি। কিন্তু আবাসিক কোচ আর্থার মিচেলের অনুপ্রেরণায় নিজের বোলিং উত্তরণ ঘটান তিনি। প্রতিশ্রুতিশীল ব্যাটসম্যান হিসেবে ১৯৬৬ সালে ১৭ বছর বয়সী ওল্ড হ্যাম্পশায়ারের বিপক্ষে ইয়র্কশায়ারের প্রথম দলের সদস্যরূপে মাঠে নামেন ও ৩ রান তোলেন এবং ৩ ওভারে ৮ রান দেন।
১৯৬৯ থেকে ১৯৮৩ মেয়াদে ইয়র্কশায়ারের প্রধান খেলোয়াড় ছিলেন তিনি। তবে খেলোয়াড়ী জীবন শেষ করেন ওয়ারউইকশায়ারের প্রতিনিধিত্ব করে।
টেস্টে তিনি ইংল্যান্ডের পক্ষে ১৪৩ উইকেট পেয়েছেন। ডিসেম্বর, ১৯৭২ সালে কলকাতায় স্বাগতিক ভারতের বিপক্ষে সিরিজের দ্বিতীয় টেস্টে তাঁর অভিষেক ঘটে। ব্যাটিং প্রতিভা সুনীল গাভাস্কারকে ডেরেক আন্ডারউডের কাছে কট দিয়ে তিনি তাঁর প্রথম উইকেট লাভ করেছিলেন। খেলায় তিনি স্মরণীয় অল-রাউন্ড নৈপুণ্য প্রদর্শন করেন ৩৩ ও অপরাজিত ১৭* এবং ২/৭২ ও ৪/৪৩। তাস্বত্ত্বেও তাঁর দল ভারতের কাছে মাত্র ২৮ রানে পরাজিত হয়েছিল। জুন, ১৯৭৮ সালে এজবাস্টনে সফরকারী পাকিস্তানের বিপক্ষে টেস্টের প্রথম দিনে পাঁচ বলে ৪ উইকেট পান। তন্মধ্যে, তৃতীয় বলটি নো-বল ঘোষিত হয়। এরফলে ১৯২৯-৩০ মৌসুমে ক্রাইস্টচার্চের ল্যাঙ্কাস্টার পার্কে মরিস অলমের টেস্ট অভিষেকে গড়া রেকর্ডের সমকক্ষ হন। ১৯৭৪ সালে অজিত ওয়াড়েকরের নেতৃত্বে ভারত দল স্বাগতিক ইংল্যান্ডের কাছে ৩-০ সিরিজে পরাজিত হয়। দ্বিতীয় টেস্টের দ্বিতীয় ইনিংসে ওল্ড ৫/২১ এবং আর্নল্ড ৪/১৯ নিলে ভারত দল তাদের টেস্ট ক্রিকেটের ইতিহাসে সর্বনিম্ন ৪২ রানে অল-আউট হয়েছিল। ১৯৮১ সালের অ্যাশেজ সিরিজের হেডিংলি টেস্টে প্রয়োজনীয় রান তুলে দলের জয়লাভে প্রভূতঃ সহায়তা করেন।
একমাত্র ইংরেজ ক্রিকেটার হিসেবে ১৯৭৭ সালে মেলবোর্নে ও ১৯৮০ সালে লর্ডসে গ্রেগ চ্যাপেল, ডেনিস লিলি ও রডনি মার্শের সাথে শতবার্ষিকী টেস্টে অংশগ্রহণ করেছিলেন।
টনি গ্রেগের আমন্ত্রণে ও কেরি প্যাকারের পরিচালনাধীন বিদ্রোহী বিশ্ব সিরিজ ক্রিকেটে শুরুতে প্রত্যাখ্যান করলেও পরবর্তীকালে দক্ষিণ আফ্রিকায় যান। এরফলে ১৯৮২ সালে তিন বছরের জন্য আন্তর্জাতিক ক্রিকেট থেকে তাঁকে নিষেধাজ্ঞা প্রদান করার ফলে টেস্ট জীবনের সমাপ্তি ঘটে।
খেলোয়াড়ী জীবন থেকে অবসর নেয়ার পর কয়েক বছর পর ২০০২ সালে দ্বিতীয় পত্নী লেতিতিয়াকে নিয়ে ‘ক্লিপার ফিশ রেস্টুরেন্ট’ প্রতিষ্ঠা করেন। ২০১২ সালে গণমাধ্যমে জানা যায়, ২০০৯ সালে গভীর অর্থনৈতিক সঙ্কটে পতিত হবার প্রেক্ষিতে রেস্টুরেন্টটি বিক্রি করতে বাধ্য হয়েছিলেন। ফলমাউথে স্থানীয় ক্রিকেট ক্লাবকে কোচিং করাচ্ছেন তিনি।
তাঁর ভাই অ্যালান ওল্ড ১৯৬৯ সালে একটি প্রথম-শ্রেণীর ক্রিকেটে ওয়ারউইকশায়ারের পক্ষে খেলেন ও ইংল্যান্ডের রাগবি ইউনিয়নের পক্ষে আন্তর্জাতিক খেলায় অংশ নিয়েছিলেন। এছাড়াও, তিনি ১৯৭০-এর দশকে মাইনর কাউন্টিজ ক্রিকেটে ডারহামের পক্ষে খেলেছেন।
মানব লিঙ্গানুপাত
মানব লিঙ্গানুপাত বলতে নির্দিষ্ট কোনএক ভৌগোলিক এলাকার নারী জনসংখ্যা ও পুরুষ জনসংখ্যার অনুপাত কে বঝায়।
ধোপা
ধোপা ইংরেজি Fuller বা Washarman। কাপড় ধোয়া বা ইস্ত্রি করার কাজে নিয়োজিত বিশেষ শ্রেনী পেশার মানুষ। প্রাচীন হিন্দু সমাজে রজক নামের এক শ্রেনীর নিম্ন বর্ণের হিন্দু এই পেশায় নিয়োজিত ছিল। সেই সময় সাধারনত উচ্চ বর্ণ বা ধনাঢ্য পরিবারের সদস্যদের পরিধেয় বস্ত্র পরিষ্কার করে তারা জীবিকা নির্বাহ করতেন। ক্রমে সমাজের অন্যান্য বিত্তের মানুষেরা ধোপার সেবা গ্রহণ করতে শুরু করে। অধিকাংশ হিন্দু ধর্মাবলম্বী ধোপারা বৈষ্ণব মতাদর্শে বিশ্বাসী।
সাধারনত: সাবান, সোডা, ব্লিচিং পাউডার ইত্যাদি রাসায়নিক পদার্থ ব্যবহার করে গরম পানিতে কাপড় সিদ্ধ করে পরিষ্কার করা হয়। পরিষ্কার পানিতে ধুয়ে নেয়ার আগে প্রয়োজনে একটি সিমেন্ট দ্বারা বাধান স্থান অথবা কাঠের উপরে কাপড় আছড়ান হয়। সূতী ইত্যাদি কাপড়ে প্রয়োজনে ভাতের মার বা স্টার্চ ব্যবহার করা হয়। সব শেষে ক্রেতার চাহিদা মতো ধোয়া কাপড় ইস্ত্রিও করা হয়। কাপড়েরর সাদা ও উজ্জ্বল রং নিশ্চিত করার জন্য নীল ব্যবহার করা হয়।
একসময়ে ধোপারা বাড়ি বাড়ি গিয়ে কাপড় সংগ্রহ করত। ধোয়া ও শুকানোর পর সেই কাপড়গুলো আবার পৌছে দিত। আধুনিক সমাজে পাড়া মহল্লায় ধোপার দোকান বা লন্ড্রি শপ গড়ে উঠেছে যেখানে ক্রেতা নিজেই তাদের কাপড় পৌছে দেন এবং সংগ্রহ করেন।
ঢাকায় পর্তুগিজরা প্রথম কাপড় ইস্ত্রির ধারনাটি প্রচলন করে। ‘ইস্ত্রি’ শব্দটির উৎসও পর্তুগিজ ভাষা। ধারনা করা হয় যে গাউছিয়া মার্কেটের নিচ তলায় লিফা চাইনিজ ড্রাই ক্লিনার্স নামের দোকানটি ঢাকার সবচেয়ে প্রাচীন ধোপার দোকান। একসময়ে মুসলমানদের এই পেশায় বড় একটা দেখা যেত না। ১৯৪৭ সালে ভারত পাকিস্তান বিভাজনের সময়ে অনেক হিন্দু ধোপা পূর্ব বাংলা ছেড়ে চলে গেলে মুসলমানরা এই পেশায় ধীরে ধীরে প্রবেশ করে। একসময়ে বকল্যান্ড ব্রীজে বুড়িগঙ্গার ধারে সারিবদ্ধভাবে ধোপাদের কাপড় ধোয়ারদৃশ্য চোখে পড়ত। সেই সময়ে ঢাকার কর্পোরেশনে আইন করা হয়েছিল যেন ধোপা‌দের জন্য পৃথক ঘাটের ব্যবস্থা করা হয় এবং তাদের পেশার লাইসেন্স প্রদান করা হয়।
ধীমান ঘোষ
ধীমান ঘোষ (জন্ম: ২৩ নভেম্বর ১৯৮৭) একজন বাংলাদেশী প্রথম-শ্রেণী এবং লিস্ট এ ক্রিকেটার। মূলত তিনি একজন উইকেট-রক্ষক এবৎ ডানহাতি ব্যাটসম্যান। তিনি দিনাজপুরে জন্মগ্রহণ করেন।
টম গডার্ড
টমাস উইলিয়াম জন গডার্ড (; জন্ম: ১ অক্টোবর, ১৯০০ - মৃত্যু: ২২ মে, ১৯৬৬) গ্লুচেস্টারে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি অফ ব্রেক বোলার ছিলেন। পাশাপাশি ডানহাতে নিচেরসারিতে ব্যাটিংয়ে নামতেন টম গডার্ড। ঘরোয়া প্রথম-শ্রেণীর ক্রিকেটে গ্লুচেস্টারশায়ারের প্রতিনিধিত্ব করেছেন তিনি।
প্রথম-শ্রেণীর ক্রিকেটে পঞ্চম সর্বোচ্চ উইকেট সংগ্রাহক হিসেবে নিজেকে অন্তর্ভুক্ত করেছেন। ১৯২২ সালে গ্লুচেস্টারশায়ার ক্লাবে ফাস্ট বোলাররূপে যোগ দেন। কিন্তু প্রথম ছয় বছর তেমন সফলতা না পাওয়ায় ক্লাবের সাথে ১৯২৮ সালে সম্পর্কচ্ছেদ করতে হয়েছে তাঁকে। সফলতা লাভে উদগ্রীব গডার্ড লর্ড'সে গ্রাউন্ড স্টাফ হিসেবে যোগ দেন ও অফ স্পিনের দিকে ঝুঁকে পড়েন। ছয় তিন ইঞ্চি উচ্চতার অধিকারী গডার্ড তাঁর দীর্ঘ বাহুকে কাজে লাগিয়ে বাউন্স প্রদানে সক্ষমতা দেখান। ফলশ্রুতিতে দ্রুত সফলতা পান ও ১৯২৯ সালে একই ক্লাবে পুণরায় যোগ দেন।
১৯২৯ সালে স্পিনার হিসেবে তিনি তাঁর প্রথম মৌসুমে ১৮৪ উইকেট পান। পরবর্তী দুই বছরে ১৪০-এরও অধিক উইকেট পেয়েছিলেন তিনি। চার্লি পার্কারকে সাথে নিয়ে কাউন্টি ক্রিকেটে বোলিং জুটি গড়েন। ওয়ালি হ্যামন্ডের চমকপ্রদ ব্যাটিং ও ক্যাচ নেয়ার সক্ষমতায় দল সেরা সময় অতিবাহিত করে। ১৯২৯ সালে চতুর্থ, ১৯৩০ ও ১৯৩১ সালে দ্বিতীয় স্থান দখল করে তাঁর দল।
প্রথম-শ্রেণীর ক্রিকেটে এক ইনিংসে দশ উইকেট লাভকারী বোলারদের অন্যতম তিনি। এ তালিকায় উইলফ্রেড রোডস, টিচ ফ্রিম্যান, চার্লি পার্কার ও জে. টি. হার্নের পরই তিনি অবস্থান করছেন। এছাড়াও এ তালিকায় ডব্লিউ. জি. গ্রেস ও অ্যালেক কেনেডি অবস্থান করছেন।
১৯৩০-৩১ মৌসুম থেকে ১৯৩৮-৩৯ মৌসুম পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সঙ্গে ১৯৩০-৩১ ও ১৯৩৮-৩৯ মৌসুমে দক্ষিণ আফ্রিকা গমন করেন।
১৯৩০ সালে কেবলমাত্র একবার অস্ট্রেলিয়ার বিপক্ষে খেলার সুযোগ পেয়েছেন। সবগুলো দেশের বিপক্ষে সর্বমোট আটবার টেস্ট খেলতে পেরেছেন। তাঁর সমসাময়িক হেডলি ভেরিটি ইংল্যান্ডের স্পিন বোলারদের মধ্যে সেরা ছিলেন। ঐ সময়ে ধারণা করা হতো যে, টেস্টে অফ স্পিনারদের তুলনায় লেগ স্পিনারদের দাপট বেশী। ১৯৩৮-৩৯ মৌসুমে স্বাগতিক দক্ষিণ আফ্রিকার বিপক্ষে হ্যাট্রিক করেন। ২৬ ডিসেম্বর, ১৯৩৮ তারিখে জোহেন্সবার্গের ওল্ড ওয়ান্ডারার্সে অনুষ্ঠিত টেস্টে তিনি একে-একে ডাডলি নোর্স, নরম্যান গর্ডন, বিলি ওয়েডকে আউট করে এ কৃতিত্ব অর্জন করেন।
১৯৩৭ সালে কাউন্টি ক্রিকেটে ২৪৮ উইকেট লাভের অসামান্য সাফল্যের প্রেক্ষিতে উইজডেন কর্তৃক অন্যতম বর্ষসেরা ক্রিকেটাররূপে মনোনীত হন।
১৯৫১ সালে পঞ্চাশ বছর বয়সে অসুস্থতার কারণে তাঁকে জোরপূর্বক অবসর নিতে হয়। কিন্তু, ৩০০০তম উইকেটের মাইলফলক স্পর্শের জন্য পুণরায় ১৯৫২ সালে মাঠে নামেন ও চৌদ্দ খেলায় অংশ নেন। কিন্তু, ৫১ বছর বয়সে আঘাতের কারণে তাঁর খেলোয়াড়ী জীবন চিরতরে শেষ হয়ে যায়। এ সময় তাঁর উইকেট সংখ্যা ছিল ২,৯৭৯। খেলা থেকে অবসর নেয়ার পর নিজ শহর গ্লুচেস্টারে একটি আসবাবপত্রের দোকান পরিচালনা করেন। ২২ মে, ১৯৬৬ তারিখে তাঁর দেহাবসানের পূর্ব-পর্যন্ত তিনি এ দায়িত্বে ছিলেন।
কলেজিয়েট মাধ্যমিক বিদ্যালয়, বরিশাল
কলেজিয়েট মাধ্যমিক বিদ্যালয় () বাংলাদেশের একটি মাধ্যমিক বিদ্যালয়। এটি দেশের দক্ষিণাঞ্চলীয় শহর বরিশাল এ ব্রজমোহন কলেজের উত্তর পাশে অবস্থিত। ১৯৬৫ সালে বিদ্যালয়টি প্রতিষ্ঠিত হয়। বর্তমানে এখানে শিক্ষার্থীদের ষষ্ঠ থেকে দশম শ্রেনীতে পাঠদান করা হয়।
১৯৫৯ সালে ব্রজমোহন কলেজ এর অধ্যক্ষ এম বি চৌধুরীর নেতৃত্বে কতিপয় অধ্যাপক ও এলাকার শিক্ষানুরাগী ব্যক্তিবর্গের সহায়তায় কলেজপাড়া প্রাথমিক বিদ্যালয় প্রতিষ্ঠা হয়। জানা যায় পদার্থ বিজ্ঞান বিভাগের অধ্যাপক মোজাফ্ফর আহমেদ, অধ্যাপক বাকের আলী মিয়া, প্রদর্শক আবদুল মান্নান মিয়া, অধ্যাপক কাজী গোলাম কাদের, অধ্যাপক নুরুল ইসলাম প্রমুখ বিদ্যালয় প্রতিষ্ঠায় অগ্রনী ভূমিকা পালন করেন। ১৯৬৫ সালের ১লা জানুয়ারী জুনিয়র স্কুল হিসেবে কলেজিয়েট মাধ্যামিক বিদ্যালয়ের শিক্ষা কার্যক্রম শুরু হয়। ব্রজমোহন কলেজ সংলগ্ন হওয়ায় বিদ্যালয়ের কলেজিয়েট স্কুল নামকরণ করা হয়। তখন প্রধান শিক্ষক ছিলেন প্রাথমিক বিদ্যালয়ের প্রধান শিক্ষক হরেন্দ্রনাথ দাস।।
১৯৬৭ সালের ১১ জুন আবদুল খালেক প্রধান শিক্ষক হিসেবে যোগদান করেন ও তিনি পূর্নাঙ্গ মাধ্যমিক বিদ্যালয় চালু করেন। ১৯৭২ সালে এটি যশোর শিক্ষা বোর্ড থেকে প্রথম স্বীকৃতি লাভ করে ও ১৯৭৩ সাল থেকে শিক্ষার্থীরা প্রথম এস,এস,সি, পরীক্ষায় অংশগ্রহন করে। শুরুর দিকে বিদ্যালয়ে শুধু মানবিক বিভাগ চালু ছিল। ১৯৭৩ সাল থেকে বিজ্ঞান বিভাগ ও ১৯৭০ সাল থেকে বাণিজ্য বিভাগ ও কৃষি শিক্ষা চালু হয়।
বর্তমানে বিদ্যালয়ের ছাত্র-ছাত্রী সংখ্যা নয়শতাধিক। ২০১৩ সনের এস.এসসি পরীক্ষার ফলাফলে বিদ্যালয়টি বরিশাল শিক্ষা বোর্ডে ২০- তম স্থান অধিকার করে।
বর্তমানে ষষ্ঠ থেকে দশম শ্রেনীতে শিক্ষার্থীদের পাঠদান করা হয়। নবম শ্রেণীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। মাধ্যমিক পরীক্ষা (এস,এস,সি) কার্যক্রম বরিশাল শিক্ষা বোর্ড দ্বারা নিয়ন্ত্রিত হয়।
সোলতান
সোলতান বিংশ শতাব্দীর প্রথমার্ধে ভারত উপমহাদেশে প্রকাশিত একটি পত্রিকা।
কলকাতায় ১৯২৬ সালে এই পত্রিকা প্রকাশিত হয়। ১৯২৮ সাল পর্যন্ত পত্রিকা চালু ছিল। তবে ইতিপূর্বে ১৯০৩ থেকে ১৯০৪ সাল পর্যন্ত সাপ্তাহিক পত্রিকা হিসেবে সোলতান প্রকাশিত হয়েছে।
ইমাম গাজ্জালির রচিত কিমিয়ায়ে সাআদাত গ্রন্থের বাংলা অনুবাদক মীর্জা মোহাম্মদ ইউসুফ আলী এই পত্রিকা প্রকাশে পৃষ্ঠপোষকতা করেছিলেন। এতে মুসলিম বিশ্বের আদর্শ ও খবরকে গুরুত্ব দেয়া হত।
প্রখ্যাত পণ্ডিত ও রাজনীতিবিদ মনিরুজ্জামান ইসলামাবাদী ছিলেন পত্রিকার সম্পাদক। ইসমাইল হোসেন সিরাজী ও আশরাফ আলি খান পত্রিকার সাথে যুক্ত ছিলেন।
সোলতান পত্রিকায় আরবি "সিন" (আরবি:س) হরফের প্রতিবর্ণীকরণের ক্ষেত্রে বাংলা "ছ" হরফ ব্যবহৃত হত। আরবি-ফার্সি হরফ বাংলায় প্রতিবর্ণীকরণ হুবহু সম্ভব না হওয়ায় মনিরুজ্জামান ইসলামাবাদীও এই মত সমর্থন করতেন।
ইরফান শুক্কুর
ইরফান শুক্কুর (জন্ম: ২২ মে ১৯৯৩) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন উইকেট-রক্ষক এবৎ ডানহাতি ব্যাটসম্যান। তিনি চট্টগ্রামে জন্মগ্রহণ করেন।
সৈকত আলী
সৈকত আলী (জন্ম: ২০ ডিসেম্বর ১৯৯৩) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন ডানহাতি বোলার এবৎ ডানহাতি ব্যাটসম্যান। তিনি মানিকগঞ্জ এ জন্মগ্রহন করেন।
মেহেদী মারুফ
মেহেদী মারুফ (জন্ম: ৪ এপ্রিল ১৯৮৮) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন ডানহাতি অফব্রেক বোলার এবং ডানহাতি ব্যাটসম্যান। তিনি টাঙ্গাইলে জন্মগ্রহণ করেন।
আবু সায়েম
আবু সায়েম চৌধুরী (জন্ম: ১১ আগস্ট ১৯৯৬) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন উইকেট-রক্ষক এবৎ ডানহাতি ব্যাটসম্যান। তিনি ভোলায় জন্মগ্রহন করেন।
১৯৮৬ শীতকালীন এশিয়ান গেমস
১৯৮৬ শীতকালীন এশিয়ান গেমস হল একটি বহু ক্রীড়া প্রতিযোগিতা যা এশিয়ান শীতকালীন গেমসের ১ম আসর হিসাবে ১৯৮৬ সালের ১ মার্চ থেকে ৮ মার্চ জাপানে সাপ্পোরোতে অনুষ্ঠিত হয়। এশিয়ার বহু ক্রীড়া প্রতিযোগিতা এশিয়ান গেমসের শীতকালীন সংস্করনের প্রস্তাব প্রথম করে, ১৯৮২ সালে জাপানি অলিম্পিক কমিটি। এবং সেই সাথে ১৯৭২ শীতকালীন অলিম্পিক সফলভাবে আয়োজনের পূর্ব অভিজ্ঞতা ও অবকাঠামো থাকায়, ১৯৮৪ সালে সিউলে অনুষ্ঠিত এশিয়া অলিম্পিক কাউন্সিলের সাধারণ সভায় জাপানের সাপ্পোরোতে প্রথম এশিয়ান শীতকালীন গেমস আয়োজনের সিদ্ধান্ত হয়।
এতে ৭টি ক্রীড়ায় ৩৫ টি বিষয়ে প্রতিযোগিতা অনুষ্ঠিত হয়, যাতে ৭টি দেশের ৪৩০ জন প্রতিযোগি অংশ নেয়।
১৯৮৬ এশিয়ান শীতকালীন গেমসে ৪টি ক্রীড়া ৭টি বিভাগে ৩৫ টি বিষয়ে প্রতিযোগিতা অনুষ্ঠিত হয়।১৯৮৬ এশিয়ান শীতকালীন গেমস ৭টি দেশের ৪৩০ জন প্রতিযোগি অংশ নেয়।
১৯৯০ শীতকালীন এশিয়ান গেমস
১৯৯০ শীতকালীন এশিয়ান গেমস হল এশিয়ান শীতকালীন গেমসের ২য় আসর। প্রতিযোগিতাটি ১৯৯০ সালের ৯- ১৪ মার্চ জাপানের সাপ্পোরোতে অনুষ্ঠিত হয়। ২য় শীতকালীন এ গেমসের মুল আয়োজক ছিল ভারত কিন্ত কারিগরী ও আর্থিক সংকটের কারণে ১৯৮৯ সালে ভারত জাপানকে আয়োজনের অধিকার হস্তান্তর করে। এবারের আসরে নতুন তিনটি দেশসহ ৯টি দেশ অংশগ্রহণ করে।
১৯৯০ এশিয়ান শীতকালীন গেমসে ৪টি ক্রীড়া ৬টি বিভাগে ৩৩ টি বিষয়ে প্রতিযোগিতা অনুষ্ঠিত হয়। ১৯৯০ বিশ্ব ফিগার স্কেটিং চ্যাম্পিয়নশিপের কারণে ফিগার স্কেটিং সাময়িকভাবে বাদ দেওয়া হয়। এবং স্কী জাম্পিং পুনরায় নমুনা প্রদর্শিত ক্রীড়া হিসাবে অন্তর্ভুক্ত করা হয়।১৯৯০ এশিয়ান শীতকালীন গেমস ৯টি দেশের ৩১০ জন প্রতিযোগি অংশ নেয়। ইরান, ফিলিপাইন ও চীনা তাইপে প্রথম বারের মত অংশগ্রহণ করে।
হংকং প্রতিযোগিতায় একজন ফিগার স্কেটার্স প্রতিনিধি পাঠায়, যা ছিল খেলার একমাত্র অফিসিয়াল প্রতিনিধি।